title: Eldoradon viimeinen valtias

text: Kolumbiassa Ankat matkaavat Teusáca-järvelle, jonka Roope juoksuttaa kuiviin uskoen El Doradon olevan kyseisessä järvessä. Kulta-Into Pii yrittää estää Roopea, mutta ei onnistu. Roope kuitenkin lopulta tajuaa, ettei Teusáca-järvi ole El Dorado, koska sieltä ei löydy kultaa. Pojat kuitenkin keksivät, että El Doradon pankin omistaja piilotti El Doradon läheiselle kukkulalle, missä oli ennen järvi. Pii kaappaa pojat ja rupeaa Roopen kanssa neuvottelemaan Welser-pankista (eli El Doradon pankista). Aku sen sijaan vapauttaa pojat samalla kun kallio romahtaa ja paljastaa El Doradon. Pii juhlii voittoaan, koska hän sai pankkinsa takaisin, mutta Roope myi hänelle vain pankin, eikä sen ainoaa tiliä, mikä kuuluu Omaguan eli El Doradon kaupungin omistajalle, ja Roope nimenomaan osti kaupungin. Näin ollen kulta kuuluu Roopelle. Pii häviää taas, ja Roope toteaa, ettei Pii ole koskaan maksanut El Doradon talletuksesta korkoa. Pii tajuaa, että El Doradon kultamäärän koronkorko 469 vuodessa tekee... koko maailman rahat, ja hän pyörtyy. Silloin paikalle saapuu Kolumbian verohallituksen tarkastajia, jotka toteavat, että Omaguan pankki ei ole maksanut veroja vuoden 1579 jälkeen, ja että pankki otettiin valtion omistukseen jo vuonna 1637. Näin ollen Roope ei siis koskaan omistanut El Doradoa, mutta sai kuitenkin pitää sen omistuskirjan. Lopuksi Roope vihjaisee karttamyyjälle, että eräs kartta varmasti kiinnostaa Piitä. Kyseessä on kartta Manco Capacin eli Auringon pojan temppelille. Pii raivostuu, koska hän hävisi Roopelle heidän kilvoitellessa kyseisetä temppelistä.


title: Enso-Gutzeitin Kotkan tehtaiden konttorirakennus

text: Enso-Gutzeit Oy:n Kotkan tehtaiden konttorirakennus on jugend-tyylinen rakennus Kotkassa Kotkansaarella. Rakennus on vuodelta 1903 ja sen suunnitteli arkkitehtitoimisto Lindahl & Thomé. Rakennus kuuluu valtakunnallisesti merkittäviin rakennettuihin kulttuuriympäristöihin.


title: Gaspard Mudiso Mundla

text: Gaspard Mudiso Mundla S.V.D. (s. 23. joulukuuta 1940 Kenge) on kinshasankongolainen katolinen piispa. Hänet vihittiin papiksi 8. joulukuuta 1968 ja nimitettiin Kengen hiippakunnan koadjuuttoripiispaksi 13. joulukuuta 1997. Piispaksi vihkiminen seurasi 19. huhtikuuta 1998. Pääkonsekraattorina toimi Faustino Sainz Muñoz, jota avustivat Frédéric Etsou-Nzabi-Bamungwabi ja Dieudonné M'Sanda Tsinda-Hata.


title: Gaspard Mudiso Mundla

text: Mudiso Mundlasta tuli 1. kesäkuuta 1999 Kengen piispa.


title: Amerikan Samoan lippu

text: Amerikan Samoan lippu on Amerikan Samoan tunnus vaakunan ohella. Lippu on otettu käyttöön 17. huhtikuuta 1960. Ennen lipun käyttönottoa Amerikan Samoa käytti Yhdysvaltojen lippua. Lipun mittasuhteet ovat 10:19. Lipussa esiintyvät punainen, sininen ja valkoinen väri ovat Amerikan Samoan perinteiset värit.


title: Amerikan Samoan lippu

text: Lipussa oleva kotka on valkopäämerikotka. Kotka on lentoasennossa, asento on nimeltään volant. Kotkan värit ovat lipussa samat kuin luonnossa. Sen vasemmanpuoleissa kynsissä on valtikka ja oikeassa nuija, jota käytetään Amerikan Samoalla rituaalitansseissa.


title: Pohjois-Mariaanien lippu

text: Pohjois-Mariaanien lippu on Pohjois-Mariaanien liittovaltion tunnus vaakunan ohella. Lippu on otettu käyttöön 25. lokakuuta 1988. Lipun mittasuhteet ovat 20:39.


title: Pohjois-Mariaanien lippu

text: Lippu kuvaa seuraavia asioita:


title: Faustino Sainz Muñoz

text: Faustino Sainz Muñoz (5. kesäkuuta 1937 Almadén – 31. lokakuuta 2012) oli espanjalainen katolisen kirkon diplomaatti. Hänet vihittiin papiksi 19. joulukuuta 1964 ja nimitettiin Novalicianan titulaariarkkipiispaksi sekä apostoliseksi pro-nuntiukseksi Kuubaan 29. lokakuuta 1988. Piispaksi vihkiminen seurasi 18. joulukuuta. Pääkonsekraattorina toimi Agostino Casaroli, jota avustivat Angel Suquía Goicoechea ja Maximino Romero de Lema.


title: Faustino Sainz Muñoz

text: 7. lokakuuta 1992 Sainz Muñoz sai nimityksen apostoliseksi nuntiukseksi Kongon demokraattiseen tasavaltaan, 21. tammikuuta 1999 Euroopan yhteisöön ja 11. joulukuuta 2004 Isoon-Britanniaan. Hän erosi 5. joulukuuta 2010 terveyssyistä.


title: Faustino Sainz Muñoz

text: Sainz Muñozilla oli tohtorinarvo kanonisessa oikeudessa, ja 2. heinäkuuta 2007 hän sai Aberdeenin yliopistolta kunniatohtorin arvon oikeustieteessä.


title: Aruban lippu

text: Aruban lippu on Aruban tunnus. Lippu on otettu käyttöön 1. tammikuuta 1986, kun Aruba irtaantui Alankomaiden Antilleista. Lipun mittasuhteet ovat 2:3.


title: Aruban lippu

text: Lipun sininen pohjaväri symboloi Karibianmerta ja taivasta. Punainen tähti kuva Aruban pääkieliä, punaista maaperää ja valkeita rantoja. Keltaiset raidat kuvaavat saaren mineraalivarantoja, aurinkoa, turismia ja wanglo-kukkaa.


title: Luzoninparatiisipeippo

text: Luzoninparatiisipeippo ("Erythrura viridifacies") on harvinainen Filippiineillä esiintyvä paratiisipeippoihin kuuluva lintu.


title: Luzoninparatiisipeippo

text: Luzoninparatiisipeippo on 12-13 cm pitkä. Sen höyhenpeite on väriltään pääosin vihreä, mutta pitkä ja suippo pyrstö on punainen, silmät tummanruskeat, jalat vaaleanpunaiset ja nokka musta.


title: Luzoninparatiisipeippo

text: Naaraalla on hieman lyhyempi pyrstö kuin koiraalla.


title: Luzoninparatiisipeippo

text: Luzoninparatiisipeipon laulua kuullaan harvoin. Kutsuääni on korkea "tsit".


title: Luzoninparatiisipeippo

text: Luzoninparatiisipeippoa tavataan lähinnä Filippiinien pohjoisosissa. Se elää metsissä, erityisesti metsissä, joissa on bambuja.


title: Luzoninparatiisipeippo

text: Luzoninparatiisipeippo syö ravinnokseen siemeniä, erityisesti bambunsiemeniä.


title: Luzoninparatiisipeippo

text: Luzoninparatiisipeipon lisääntymisaika on maalis-huhtikuussa.


title: Yhdystie 2443

text: Yhdystie 2443 on kilometrin pituinen tie joka kulkee koko matkan Ulvilassa sijaitsevan Friitalan kaupunginosan alueella.


title: Yhdystie 2443

text: Tie saa alkunsa Peltotien ja Valtatien 2 Porinsuunnan tulorampin kiertoliittymästä josta ensin tie ohittaa melko alkupäässään Nummelantien, sen jälkeen tie saapuu Siltatien ja Lattomerentien kiertoliittymään, sitten tie ohittaa Palokujan risteyksen ja melkein heti perään Pitkärannantien risteyksen, sitten tie sivuuttaa Friitalan pesäpallostadionin sen lounaispuolelta jonka ohitettua tie saapuu päätepisteeseen, eli Valtatien 2 risteykseen.


title: Miesten joukkuevoimistelu kesäolympialaisissa 1908

text: Miesten joukkuevoimisteluun Lontoon olympiakisoissa 1908 osallistui 8 joukkuetta, joiden koko vaihteli kuudestatoista neljäänkymmeneen urheilijaan. Ohjelman maksimikesto oli 30 minuuttia ja maksimipisteet 480. "Ruotsalaisten ohjelma oli helppo ja sen takia paras, koska liikkeiden tulee olla sellaisia, että kaikki voivat niitä vaikeudetta suorittaa". Edellä mainittu arvosteluperuste tuli yllätyksenä ainakin suomalaisille.


title: Gustaf Creutz

text: Carl Gustaf Creutz (10. toukokuuta 1683 Pernaja – 13. elokuuta 1746) oli suomalaissyntyinen kenraalimajuri ja Oulun läänin kuvernööri.


title: Gustaf Creutz

text: Hänen vanhempansa olivat Turun hovioikeuden presidentti everstiluutnantti kreivi Johan Creutz ja Anna Johanna omaa sukua Sparre (k. 1712). Hän aloitti sotilasuransa Viipurin kaksikkaisratsuväkirykmentin kornettina 7. joulukuuta 1700 ja hänet ylennettiin joukko-osastossaan luutnantiksi 16. tammikuuta 1701. Hänet siirrettiin 26. marraskuuta Turunläänin kolmikkaisratsuväkirykmenttiin ratsumestarina ja 1. elokuuta 1703 edelleen ratsumestarina Tiesenhausenin liivinmaalaiseen ratsuväkirykmenttiin.


title: Gustaf Creutz

text: Hän palasi 4. helmikuuta 1706 Turunläänin kaksikkaisratsuväkirykmenttiin majuriksi ylennettynä, mistä hänet siirrettiin 24. marraskuuta Turun ja Porin läänin kolmikkaisskvadroonan everstiluutnantiksi. Hän siirtyi 4. lokakuuta 1709 everstiluutnantiksi Turunläänin ratsurykmenttiin, missä hänet ylennettiin everstiksi 4. heinäkuuta 1719.


title: Gustaf Creutz

text: Hänet määrättiin Pohjanmaan jalkaväkirykmenttiin everstin arvoisena, mutta everstiluutnantin tehtävään. Hänet ylennettiin 1722 kenraalimajuriksi. Hän oli rykmentinkomentajana 16. toukokuuta alkaen, kunnes hänet siirrettiin Älvsborgin jalkaväkirykmentin komentajaksi huhtikuussa 1739. 16. elokuuta alkaen hän oli Oulun läänin kuvernöörinä.


title: Gustaf Creutz

text: Hän kuoli 13. elokuuta 1746 matkalla Tukholmasta Vaasaan. Hänet on haudattu Vaasan kirkkoon.


title: Gustaf Creutz

text: Hän avioitui 1707 Hedvig Helena Maydellin kanssa. Pari sai kolme poikaa, joista kaksi palveli Pohjanmaan jalkaväkirykmentin upseereina ja kolmas henkikaartissa kersanttina.


title: Ode to Marilyn

text: Ode to Marilyn eli Oodi Marilynille on Yleisradion kokeilustudiossa vuonna 1973 valmistettu kokeellinen elektroakustinen teos. Teoksen on valmistanut työryhmä, johon kuuluivat Antero Honkanen, Jarmo Sermilä, Edward Vesala, Teppo Hauta-aho ja Mikael Helasvuo. Ryhmää johti Jarmo Sermilä ja teknisinä asiantuntijoina toimivat Antero Honkanen ja Pekka Sirén. Teoksen studiotyö on toteutettu Yleisradion Liisankadun studiossa sekä kokeilustudiossa Pasilan TV-keskuksen kalliosuojassa. Soitinäänten lisäksi äänimateriaalina on käytetty Yleisradion tehostearkiston ääniä. Teoksen valmistamiseen on käytetty 160 tuntia studiotyöskentelyaikaa.


title: Ode to Marilyn

text: A-puoli


title: Ode to Marilyn

text: B-puoli


title: Kreosootti (täsmennyssivu)

text: Kreosootti voi tarkoittaa ainakin seuraavia:


title: Silkkii

text: "Silkkii" on reggaemuusikko Jukka Pojan single. Se julkaistiin Suomen Musiikki -levy-yhtiön kautta digitaalisesti 23. toukokuuta 2011. "Silkkii" debytoi Suomen virallisen singlelistan 19. sijalla (23/2011), mutta nousi pian sijalle yksi (29/2011). Kappaleesta on julkaistu myös musiikkivideo. "Silkkii" on ensimmäinen single Jukka Pojan 14. maaliskuuta 2012 julkaistulta "Yhdestä puusta" -albumilta.


title: Ristimäen kalmisto

text: Ristimäen kalmisto sijaitsee Ruuhijärven nuorisoseurantalon (Korkeentie 792, 15580 Ruuhijärvi) lähellä. Ns-talon pihalla on Ruuhijärven kulttuuripolun infotaulun, jonka vieressä on kalmiston muistokivi. Arkeologisten kaivausten perusteella paikalla on ollut ristiretkiaikainen (noin 1050-1150/1300 jaa) tai osittain varhaiskristillinen kalmisto. Vainajat on haudattu polttamatta ja hautoihin on pantu mukaan muun muassa koruja ja työkaluja. Erityisesti naisten haudat olivat rikkaita ja niistä on löydetty esimerkiksi solkia ja riipuksia.


title: Harmovillaselkä

text: Harmovillaselkä ("Tethea or") on kesän yleisiä yöperhosia.


title: Harmovillaselkä

text: Keskikokoinen, harmaa perhonen, jota etenkin siipien kuvioinnin vuoksi erehtyy helposti pitämään yökkösenä.


title: Harmovillaselkä

text: Etusiivissä on monille yökköslajeille tyypillisiä yökköstäpliä muistuttava vaalea kuvio, joka esiintyessään selkeästi tuo helposti mieleen pienen o- ja ison R-kirjaimen – piirre, josta laji on saanut tieteellisen nimensä – mutta useimmilla yksilöillä kuvio on enemmän tai vähemmän epäselvä. Etusiiven tyviosassa on myös nähtävissä neljä tummaa poikkijuovaa. Takasiivet ovat ruskeanharmaat. Siipiväli on 34–40 mm.


title: Harmovillaselkä

text: Harmovillaselkää tavataan Länsi-Euroopasta Venäjän poikki Japaniin saakka. Suomessa se esiintyy etelärannikolta Keski-Lappiin saakka. Perhosia tavataan kesä-heinäkuussa.


title: Harmovillaselkä

text: Laji on sidoksissa haapaan, sillä se elää haapaa kasvavissa metsiköissä ja puistoissa. Perhoset lepäävät päivät kasvillisuuden joukossa ja lentävät hämärän laskeuduttua. Harmovillaselkä tulee valolle, mutta erityisen hyvin sokeripitoista nestettä sisältävälle syötille.


title: Harmovillaselkä

text: Toukka elää haavalla ("Populus tremula").


title: Yleisurheilu kesäolympialaisissa 1912 – miesten maastojuoksun henkilökohtainen kilpailu

text: Miesten maastojuoksuun Tukholman olympiakisoissa 1912 osallistui 45 juoksijaa kymmenestä eri maasta. Kilpailu käytiin 15. heinäkuuta ja samassa yhteydessä suoritettiin myös joukkuekilpailu, johon laskettiin mukaan joukkueen kolmen parhaan jäsenen sijoitus. Matka oli noin 12 kilometriä.


text: Muut keskeyttivät.


title: Isoniatsidi

text: Isoniatsidi, "isonikotinylhydratsidi" (INH) on tuberkuloosilääke. Se tuli käyttöön vuonna 1952 ja on käytössä edelleen. Isoniatsidi on nikotiinihapon johdos. Usein suositaan yhdistelmähoitoja, ja niin sanottu ensilinjan tuberkuloosin kemoterapia on ollut kolmen lääkkeen yhdistelmä, yhdistelmähoito eli multiterapia: INH + PAS (para-aminosalisyylihappo, aminosalyyli) + SM (streptomysiini, joka on antibiootti). Ne otettiin käyttöön samana vuonna 1944.


title: Isoniatsidi

text: Itse asiassa isoniatsidin synteesi tapahtui jo vuonna 1920. Se luetaan sulfoneihin. Kuitenkin vasta 1950-luvulla Sir John Crofton kehitti Englannissa yhdistelmähoidon, johon pitkän lääkehoidon aikana yhdistettiin isoniatsidiin uudemmat valmisteet streptomysiini ja rifampisiini sekä alkuvaiheessa myös salisylaatteihin luettava para-aminosalyyli (PAS). Nämä lääkeyhdisteet saattoivat jatkaa potilaan elinikää lähes vuodella ja alkuvaiheen lievissä tapauksissa enemmänkin.


title: Isoniatsidi

text: Myöhemmin tuli muita toisia lääkeaineita, eli korvaavia substituutteja: etenkin RIF (US) eli RMP, rifampisiini sekä PZA, pyratsinamidi ja EMB, etambutoli. Niitä voitiin käyttää isoniatsidin rinnalla kombinaatio- eli yhdistelmähoidossa. Esimerkiksi etambutoli on korvannut para-aminosalyylin käytön useimmiten.


title: Isoniatsidi

text: Isoniatsidilla lääkemarkkinoilla on ollut useita valmistenimiä: "Tubilysin", "Tubazid", "Rimifon", "Nicotubin", "Nydrazid", "Pyrizidin" ja "Tyvid". Niistä ainakin "Tubilysin" on edelleen käytössä lääkkeenä erityisluvallisena.


title: Isoniatsidi

text: Lähdeteokset varoittavat jo varhain, vuonna 1960, hoitoresistenteistä tuberkkeli-kannoista. Nykyään tunnetaan jo useita lääkkeille resistenttejä tbc-kantoja. Hoitoresistenttiin tubiin voidaan käyttää niin kutsuttuja 2. asteen, sekundäärisiä tbc-lääkkeitä, joita käytetään mikäli ensilinjan primaariset lääkeaineet ovat osoittautuneet tehoavan huonosti tuberkkeliin. Näitä on kehitetty useita, ja monet niistä ovat antibiootteja. Usealla saattaa esiintyä vakaviakin haittavaikutuksia, ja siitä syystä ne eivät olleet ensilinjan hoitoon määriteltäviä. Mainittakoon pyratsinamidi (PZA), kapreomysiini (CM, "Capastat"), kanamysiini (KM, "Kantrex") sekä viomysiini (VM). Näistä jäljimmäiset ovat streptomysiinin tapaisia. Eräs syy näiden käyttöön tulemisen toissijaisuuteen, on se että näistä jotkut ovat niin kutsutusti ototoksisia: ne saattavat vahingoittaa kuulohermoa.


title: Isoniatsidi

text: Isoniatsidin sivuvaikutuksena saattaa esiintyä perifeeristä neuriittia. Sitä voidaan hoitaa antamalla potilaalle pyridoksiinia eli B6 -vitamiinia. Suuret lääkeannokset saattavat olla myrkyllisiä maksalle sekä munuaisille. Myrkytyksen oireina voi esiintyä ruokahaluttomuutta, laihtumista, sekä keskushermollisia häiriöitä, kouristelu sekä psykoosit mukaan lukien. Maksavaurioiden välttämiseksi olisi INH:lla hoidettavan potilaan syytä rajoittaa alkoholin käyttöä.


title: Isoniatsidi

text: Tuberkuloosi kuului aikoinaan kansantaudeiksi kutsuttuihin vakaviin sairauksiin. Ennen tehokasta lääkehoitoa se johti usein kuolemaan.


title: Isoniatsidi

text: Isoniatsidista kehiteltiin edelleen luutuberkuloosin hoitoon iproniatsidi, "Marsilid". Sen vaarana oli suuri myrkyllisyys maksalle. Iproniatsidi oli ensimmäinen masennuslääke ennen TCA-lääkkeitä, sillä sen huomattiin vaikuttavan tymoleptisesti eli lievittävän masennuksen oireita. Marsilid on poistettu käytöstä. Se oli monoamiinioksidaasin epäselektiiviinen inhibiittori.


title: Isoniatsidi

text: Isoniatsidin kemiallinen kaava on CHNO, moolimassa 137,139 g/mol ja CAS-numero 54-85-3.


title: Lentopinta

text: Lentopinta (, "FL") on eräs ilmailussa käytettävä tapa ilmoittaa lentokorkeuksia.


title: Lentopinta

text: Lentopinta on luku, joka saadaan jakamalla painekorkeus 100:lla. Näin mikäli lentokone lentää esimerkiksi 35 000 jalan korkeudella korkeusmittarin standardiasetusta 1013,25 hPa käyttäen, se on lentopinnalla 350 (kirjoitetaan FL350). IFR-matkalennolla käytetään yleensä lentopintoja, jotka ovat täysiä kymmeniä (esim. 40, 50, 60 jne.) ja VFR-matkalennolla 5:een loppuvia (esim. 45, 55, 65 jne).


title: Lentopinta

text: Koska lentopinta perustuu painekorkeuteen eli korkeusmittarin standardiasetuksen käyttöön, ei se kerro todellista korkeutta maan tai veden pinnasta. Siksi lentopintajärjestelmää käytetään vain tietyn korkeuden, ns. "siirtokorkeuden" () yläpuolella. Siirtokorkeus annetaan jokaisen valtion omien ilmailumääräysten mukaisesti. Siirtokorkeuden määrittelyyn vaikuttaa asetetut estevarakorkeudet, joiden referenssinä on paikalliset maaston muodot, rakennetut esteet ja korkein maastonkohta. Ilma-aluksen noustessa siirtokorkeuden läpi se vaihtaa korkeusmittarinsa paineasetuksen lähtökentällä vallitsevasta keskimääräisen merenpinnan paineesta (QNH) standardiasetukseen 1013,25 hPa (QNE). Vastaavasti ilma-aluksen laskeutuessa siirtokorkeuden yläpuolella olevan ns. "siirtopinnan" läpi se vaihtaa korkeusmittariinsa standardiasetuksen tilalle lennonjohdolta saamansa QNH-paineen.


title: Pieni ja ihmeellinen

text: Pieni ja ihmeellinen on Retropop-yhtyeen ensimmäinen single samannimiseltä debyyttialbumilta. Single julkaistiin latauskaupoissa helmikuussa ja CD-versiona maaliskuussa 2008.Jussi Kemppainen ohjasi nimikkokappaleeseen avaruusaiheisen musiikkivideon. Video on kuvattu Viitasaarella joulukuussa 2007. Toukokuussa 2008 video voitti vuoden 2007 Yleisö Muuvin keräten 52 prosenttia kaikista äänistä. Video löytyy myös SingStar SuomiPop PlayStation-laulupelistä, joka julkaistiin keväällä 2009.


title: Pata Pata

text: Pata Pata on eteläafrikkalaisen laulajan Miriam Makeban tunnetuimpiin kuuluva kappale. Laulun kirjoitti toinen eteläafrikkalainen muusikko Dorothy Masuka ja Makeba levytti sen ensi kertaa 1957, kun hän yhä asui Etelä-Afrikassa.


title: Pata Pata

text: Laulu julkaistiin Yhdysvalloissa vuonna 1967 samannimisellä studioalbumilla. Se menestyi Billboard Hot 100 -listalla ja saavutti sijan 12.


title: Pata Pata

text: Suomeksi laulun sanoitti Sauvo Puhtila, ja sen levytti Ann-Christine vuonna 1967.


title: Jesse Heinonen

text: Jesse Heinonen (s. 27. joulukuuta 1982) on suomalainen frisbeegolfin pelaaja. Hän on voittanut frisbeegolfin suomenmestaruuden vuosina 2009 ja 2010 sekä junioreiden suomenmestaruuden vuonna 2000.


title: 15-vuotiaana

text: 15-vuotiaana on Retropop-yhtyeen toinen single debyyttialbumilta "Pieni ja ihmeellinen". Single julkaistiin huhtikuussa 2008.


title: Tunturikatu (Helsinki)

text: Tunturikatu () on katu Etu-Töölössä, Helsingissä. Se on Runeberginkadun, Oksasenkadun ja Nervanderinkadun välinen poikkikatu. Tunturikadun korkeimmalla kohdalla on mutka, joka lisättiin asemakaavaan luomaan vaihtelua katutilaan kuten keskiaikaisissa kaupungeissa.


title: Tunturikatu (Helsinki)

text: Q-teatteri toimii Tunturikadulla entisissä elokuvateatteri Astran tiloissa.


title: Aika haavat parantaa

text: Aika haavat parantaa on Retropop-yhtyeen kolmas single debyyttialbumilta "Pieni ja ihmeellinen". Single julkaistiin kesäkuussa 2008.


title: Aika haavat parantaa

text: Kappaleeseen kuvattiin koulumaailmaan sijoittuva musiikkivideo. Video on kuvattu Vantaalla Kaivokselan koululla sekä Helsingissä Valofirma Cine Light Rentalin tiloissa toukokuussa 2008. Videon on ohjannut Jukka Salo.


title: Songlines

text: Songlines on vuonna 1999 perustettu brittiläinen musiikkilehti. Sen päätoimittaja on Simon Broughton. Lehden sadas numero ilmestyi vuonna 2014.


title: Songlines

text: Jokaisen lehden numeron mukana tulee CD-levy, joka sisältää kappaleita uusilta albumeilta.


title: Arcana

text: Arcana voi viitata seuraaviin asioihin:


title: Tää ilta

text: Tää ilta on elektropop-yhtye Retropopin kappale ja ensimmäinen single yhtyeen toiselta studioalbumilta "Tämän hetken tähden".


title: Tää ilta

text: Single julkaistiin ensin digitaalisena kesäkuussa ja sitten promo CD-versiona elokuussa 2011. Single oli samalla ensimmäinen julkaisu yhtyeen omalta Pieni ja ihmeellinen levy-yhtiöltä.


title: Tää ilta

text: Kappaleen musiikkivideo on kuvattu 2. elokuuta 2011 Tampereen Hämeenkadulla sekä Hämeenpuistossa. Video julkaistiin YouTubessa vain pari viikkoa kuvausten jälkeen. Yhtye suunnitteli ja ohjasi videon itse ja heillä oli ainoastaan kuvaaja mukana videon teossa.


title: Judith Wyder

text: Judith Wyder (s. 25. kesäkuuta 1988) on sveitsiläinen suunnistuksen maailmanmestari.


title: Judith Wyder

text: Nuorten MM-kilpailuissa 2007 Wyder sai viestipronssia. Savoien MM-kilpailuissa 2011 hän saavutti keskimatkalla pronssia sekä sijoittui viestissä seitsemänneksi ja sprintissä 19:nneksi. Falunin EM-kilpailuissa 2012 hän sijoittui sprintissä neljänneksi ja keskimatkalla 13:nneksi. Samana vuonna Lausannen MM-kilpailuissa hän voitti viestissä kultaa sekä sijoittui sprintissä 16:nneksi ja keskimatkalla 20:nneksi. Sotkamon MM-kilpailuissa 2013 Wyder saavutti viestissä pronssia ja sijoittui keskimatkalla 13:nneksi. Sprintissä hänet hylättiin. Palmelan EM-kilpailuissa hän voitti kultaa sprintissä, pitkällä matkalla ja viestissä. Trentinon MM-kilpailuissa 2014 Wyder voitti maailmanmestaruuden sprintissä ja Sveitsin viestijoukkueessa ja sekajoukkueiden sprinttiviestijoukkueessa . Lisäksi hän saavutti pronssia pitkällä matkalla.


title: Judith Wyder

text: Jeseníkin EM-kilpailuissa 2016 Wyder voitti kultaa sprintissä, hopeaa keskimatkalla ja pronssia sekajoukkueiden sprinttiviestissä sekä sijoittui neljänneksi naisten viestissä. Saman vuoden MM-kilpailuissa Strömstadissa hän saavutti hopeaa sprintissä ja sprinttiviestissä sekä sijoittui neljänneksi pitkällä matkalla ja viestissä. Ticinon EM-kilpailuissa Wyder tuli sprintissä toiseksi ja oli mukana kultaa voittaneissa viesti- ja sprinttiviestijoukkueissa. Riian MM-kilpailuissa 2018 hän voitti kultaa viestissä, saavutti hopeaa sprinttiviestissä ja pronssia sprintissä sekä sijoittui kahdeksanneksi pitkällä matkalla.


title: Judith Wyder

text: Suunnistuksen maailmancupin osakilpailun Wyder on voittanut neljä kertaa vuonna 2014 ja neljä kertaa vuonna 2016. Maailmancupin kokonaiskilpailussa hän sijoittui toiseksi vuosina 2014 ja 2016.


title: Judith Wyder

text: Wyder on saavuttanut hopeaa hiihtosuunnistuksen nuorten MM-kilpailujen 2008 pitkältä matkalta.


title: Vuoden 2008 Atlantin hurrikaanikausi

text: Vuoden 2008 Atlantin hurrikaanikausi alkoi 1. kesäkuuta 2008 ja päättyi 30. marraskuuta, jona aikana muodostuvat useimmat trooppiset hirmumyrskyt Atlantin valtamerellä


title: Vuoden 2008 Atlantin hurrikaanikausi

text: Kausi oli eri mittareilla neljänneksi tai viidenneksi aktiivisin vuodesta 1944 alkavissa tilastoissa. Sen aikana tehtiin ennätys myös siinä, että kuusi peräkkäistä myrskyä rantautui Yhdysvaltoihin.


title: Vuoden 2008 Atlantin hurrikaanikausi

text: Kauden aikana Atlantilla kehittyi 16 trooppista matalapainetta, joista kahdeksan voimistui hurrikaaneiksi ja näistä viisi vähintään 3. luokkaan viisiportaisella Saffirin-Simpsonin hurrikaaniasteikolla. Keskimääräisenä vuonna nimettyjä matalapaineita on 11 ja hurrikaaneja kuusi.Kauden jälkeen nimet Gustav, Ike ja Paloma jäädytettiin.


title: Clare Fischer

text: Clare Fischer (22. lokakuuta 1928 Durand, Michigan, Yhdysvallat – 26. tammikuuta 2012 Los Angeles, Kalifornia, Yhdysvallat) oli yhdysvaltalainen pianisti, säveltäjä ja sovittaja. Hän sai vaikutteita jazzista, taidemusiikista ja latinalaisamerikkalaisesta musiikista. Hän sai Grammy-palkinnot vuosina 1981 ja 1986. Hän levyttit kymmeniä albumeja leaderina ja työskenteli muissa ominaisuuksissa yli sadalla muulla albumilla.


title: Clare Fischer

text: Fischer teki uransa aikana musiikkia muiden muassa Dizzy Gillespielle, Cal Tjaderille, George Shearingille, Diane Schuurille, Natalie Colelle, Chaka Khanille ja Rufukselle, The Jacksonsille, Earl Klughille, Princelle, Robert Palmerille, Paul McCartneylle, Michael Jacksonille, Spike Leelle, João Gilbertolle ja Paula Abdulille. Hän sävelsi myös sinfonisia teoksia.


title: Clare Fischer

text: Fischer valmistui maisterinarvolla sävellyksessä Michiganin osavaltionyliopistosta, jossa häntä oli opettanut H. Owen Reed. Joulukuussa 1999 sama yliopisto myönsi Fischerille kunniatohtorin arvon tunnustuksena ansioista jazzmusiikin säveltäjänä, sovittajana ja esittäjänä. Fischerillä on kolme lasta ja kaksi lapsipuolta.


title: Tunturilieko

text: Tunturilieko ("Diphasiastrum alpinum", aikaisemmin "Lycopodium alpinum", "Diphasium alpinum") on pienikokoinen vuoristoissa ja tundralla kasvava sanikkainen.


title: Tunturilieko

text: Varpumaisen tunturilieon suikertelava varsi kasvaa 30–40 senttimetriä pitkäksi. Päävarresta tiheinä kimppuina nousevat sinivihreät pystyhaarat ovat 3–5 cm pitkiä ja kärkiosiltaan nelisärmäisiä. Lehdet ovat neljänä pitkittäisrivinä. Yläpinnan lehti on pieni ja varrenmyötäinen, alapinnan lehti on pieni ja varrenmyötäinen tai itiölehden kaltainen. Sivulehdet ovat suomumaisia, teräväkärkisiä ja hieman muita lehtiä isompia. Itiötähkät ovat perättömiä ja ovat haarojen kärjissä yksittäin tai pareittain. Kooltaan itiötähkät ovat 1–1,5 cm pitkiä. Itiölehdet ovat kolmiomaisia, suippokärkisiä ja litteäruotisia. Suomessa tunturilieko kukkii kesä-syyskuussa. Lehtivihreätön alkeisvarsikko on yksikotinen, mukulamainen ja tavallisesti maansisäinen.


title: Tunturilieko

text: Tunturilieko risteytyy toisinaan harjukeltalieon ("D. tristachyum") ja keltalieon ("D. complanatum") kanssa.


title: Tunturilieko

text: Tunturiliekoa tavataan pohjoisen pallonpuoliskon vuoristoissa ja tundralla. Euroopassa lajia kasvaa muun muassa Alpeilla, Karpaateilla, Britteinsaarilla, Fennoskandian vuoristo- ja tunturialueilla, Islannissa, Venäjän pohjoisosissa, Uralilla ja Kaukasuksella. Aasian puolella lajia tavataan paikoitellen Pohjois- ja Keski-Siperiassa Tyynelle valtamerelle saakka, ja edelleen Alaskassa, Kalliovuorilla, Itä-Kanadassa sekä Grönlannissa. Suomessa tunturiliekoa on tavattu Kainuusta Itä-Lapin kautta Pohjois-Lappiin. Runsaimmin sitä kasvaa Käsivarren Lapissa. Laji lienee kuitenkin hävinnyt Kainuusta ja on harvinainen Itä-Lapissa.


title: Tunturilieko

text: Tunturilieko kasvaa karuilla tunturikankailla ja lumimailla sekä tunturikoivikoissa. Joskus harvoin lajia tavataan myös kuivissa mäntymetsissä ja kuivilla niityillä.


title: Pente

text: Pente oli unkarilainen automerkki jota valmisti budapestiläinen Weiss Manfréd Acél- és Fémművei vuosina 1946–1949.


title: Pente

text: Se oli kaksiovinen pikkuauto, jonka voimanlähteenä oli taakse sijoitettu 500-kuutioinen, 15-hevosvoimainen kaksitahtimoottori. Joka pyörällä oli erillisjousitus joka oli toteutettu päällekkäisin kolmiotuin ja poikittaisin lehtijousin.


title: Pente

text: Yritys suunnitteli myös 600-kuutioisella moottorilla varustetun mallin josta oli tarkoitus tulla "Unkarin Volkswagen", mutta projekti päätettiin jäädyttää. Pente-autoja valmistui lopulta vain muutama prototyyppi.


title: Ribuloosi-5-fosfaatti

text: Ribuloosi-5-fosfaatti (CHOP) on ribuloosisokerin ja fosforihapon esteri. Se on välituote eräissä biokemiallisesti tärkeissä aineenvaihduntareiteissä kuten pentoosifosfaattireitissä.


title: Ribuloosi-5-fosfaatti

text: Ribuloosi-5-fosfaattia muodostuu pentoosifosfaattireitin ensimmäisen vaiheen eli hapettavan vaiheen viimeisessä reaktiossa 6-fosfoglukonaatista 6-fosfoglukonaattidehydrogenaasin katalysoimana. Seuraavassa vaiheessa yhdiste muunnetaan isomeerikseen riboosi-5-fosfaatiksi fosfopentoosi-isomeraasin katalysoimana tai epimeerikseen ksyluloosi-5-fosfaatiksi fosfopentoosiepimeraasin avulla.


title: Ribuloosi-5-fosfaatti

text: Ribuloosi-5-fosfaattia muodostuu myös fotosynteesin pimeäreaktioissa eli Calvinin kierrossa riboosi-5-fosfaatista ja ksyluloosi-5-fosfaatista samojen entsyymien katalysoimana kuin pentoosifosfaattireitissä. Pimeäreaktioiden viimeisessä vaiheessa fosforibuloosikinaasi muuttaa yhdisteen ribuloosi-1,5-bisfosfaatiksi.


title: Ribuloosi-5-fosfaatti

text: Riboosi-5-fosfaatti on myös arabinoosi-5-fosfaatin isomeeri ja näiden isomeerien muuntumista toisikseen katalysoi arabinoosi-5-fosfaatti-isomeraasi.


title: Joachim Ntahondereye

text: Joachim Ntahondereye (s. 8. toukokuuta 1953) on burundilainen roomalaiskatolinen piispa. Hän syntyi Camzaissa, kävi paikallisia kouluja ja jatkoi sitten opintojaan Tansaniassa ja Italiassa. Hän sai oppiarvon moraaliteologiassa Accademia Alfonsianasta. Hänet vihittiin 16. marraskuuta 1980 papiksi Ruyigin hiippakuntaan.


title: Joachim Ntahondereye

text: Ntahondereye sai 14. joulukuuta 2002 nimityksen Muyingan hiippakunnan piispaksi, ja piispaksi vihkiminen seurasi 1. maaliskuuta 2003. Pääkonsekraattorina toimi Simon Ntamwana, jota avustivat Joseph Nduhirubusa ja Roger Mpungu. Ntahondereye on myös toiminut seminaarin moraaliteologian professorina Gitegassa.


title: Erik Junnelius (1770–1831)

text: Erik (Pehrinpoika) Junnelius (1. tammikuuta 1770 Oulu – 29. marraskuuta 1831 Oulu) oli suomalainen raatimies, laivanvarustaja, kauppias ja merikapteeni.


title: Erik Junnelius (1770–1831)

text: Erik Junnelius syntyi Pehr Junneliuksen ja Marghareta (o.s. Jaakola) seitsenlapsiseen perheeseen. Hän oppi merenkulun taitoja isänsä opissa 14-vuotiaasta saakka ja teki matkoja etupäässä Itämeren ja Pohjanmeren satamiin.


title: Erik Junnelius (1770–1831)

text: Erik Junnelius valmistui ylioppilaaksi Turun akatemiasta 1787. Hän teki väitöskirjansa tervan väärennyksestä. Tervan väärennyksessä oli kyse siihen lisätyistä vieraista aineksista, kuten hiekka, vesi, sahanpurut, talvella jäädyttäminen ja niin edelleen. Väärentäminen heikensi tervan laatua ja polki hintoja. Junnelius lähti hyvin nuorena kauppa-alalle isänsä liikkeeseen. Isänsä kuoltua 1790 hän toimi kauppaliikkeen kuolinpesän johtajana. Erikin äiti Marghareta meni aviomiehen kuoleman jälkeen toisiin naimisiin 1792 kauppias Pehr Petreliuksen kanssa. Tällöin Erik siirtyi isäpuolen palvelukseen ja oli mukana toiminnassa vuoteen 1800 saakka. Saatuaan isäpuolensa opissa tarvittavan opinnäytteen hän sai kauppaporvarin oikeudet. Erik alkoi toimia itsenäisenä kauppiaana ja perusti tukkukauppaa harjoittavan yrityksen, joka oli keskittynyt tuonti- ja vientitoimintaan. Erik toimi 1831 lähtien myös Oulun merimieshuoneen asiamiehenä, sekä Oulun edustajana valtakunnallisesti.


title: Erik Junnelius (1770–1831)

text: Junnelius toimi Oulussa raatimiehenä ja oli yleisesti arvostusta nauttiva henkilö. Oulussa hänet tunnettiin kansan suussa nimellä ”Morbror Erik”. Junnelius sai laivuriporvarin oikeudet Oulussa 1828. Oulun kauppaseurassa toimiessaan hän sai vuonna 1819 vastuulleen keisari Aleksanteri I:n vierailun Oulussa. Hän hankki matkaa varten henkilöstön ja kaluston. Kapteeniksi hän valitsi Johan Junneliuksen, varapäälliköksi perämies Christian Svanljungin, 24 merimiestä ja kolme purjelaivaa.


title: Erik Junnelius (1770–1831)

text: Junnelius omisti Oulussa IV-korttelissa talon nro 75, jossa sijaitsi hänen konttorinsa. Hän oli Oulussa myös hyväntekijä. Junnelius lahjoitti suureen Oulun vuoden 1822 palon rahastoon sekä järjesti vapaaehtoistyönä kaupungin asioita valtakunnallisesti palon jälkeen. Hän kuoli naimattomana ja lapsettomana. Junnelius on haudattu sukuhautaan Oulun hautausmaan vanhalle puolelle.


title: Erik Junnelius (1770–1831)

text: Junneliuksen omistamat laivat:Junnelius toimi myös kapteenina kyseisillä laivoilla: Margareta 1799, Maria Christina 1796, Expedit 1800, Orion 1801, Diana 1806 ja Lilla Musa 1812. Junnelius oli osakkaana setänsä Iisak Niskan kanssa useissa laivoissa.


title: Roger Mpungu

text: Roger Mpungu (1924 – 6. joulukuuta 2007) oli burundilainen roomalaiskatolinen piispa. Hänet vihittiin papiksi 12. huhtikuuta 1955 ja nimitettiin Muyingan hiippakunnan piispaksi 6. maaliskuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat kardinaalit Agnelo Rossi ja Joseph-Albert Malula.


title: Roger Mpungu

text: Mpungu erosi tehtävistään 1. heinäkuuta 1994.


title: Jean-Berchmans Nterere

text: Jean-Berchmans Nterere (1. syyskuuta 1942 – 5. toukokuuta 2001) oli burundilainen roomalaiskatolinen piispa. Hänet vihittiin papiksi 11. lokakuuta 1970 ja nimitettiin Muyingan hiippakunnan koadjuuttoripiispaksi 23. tammikuuta 1992. Piispaksi vihkiminen seurasi 10. toukokuuta. Pääkonsekraattorina toimi Roger Mpungu, jota avustivat Bernard Bududira ja Simon Ntamwana.


title: Jean-Berchmans Nterere

text: Ntererestä tuli 1. heinäkuuta 1994 Muyingan piispa, jona hän toimi kuolemaansa saakka.


title: Bernard Bududira

text: Bernard Bududira (elokuu 1934 – 19. marraskuuta 2005) oli burundilainen roomalaiskatolinen piispa. Hänet vihittiin papiksi Bururin hiippakuntaan 8. heinäkuuta 1963 ja nimitettiin Bururin piispaksi 17. syyskuuta 1973. Piispaksi vihkiminen seurasi 30. marraskuuta. Pääkonsekraattorina toimi André Makarakiza, jota avustivat Joseph Martin ja Stanislas Kaburungu.


title: Bernard Bududira

text: Bududira johti hiippakuntaansa kuolemaansa saakka.


title: André Makarakiza

text: André Makarakiza M. Afr. (30. kesäkuuta 1919 – 17. huhtikuuta 2004) oli burundilainen roomalaiskatolinen arkkipiispa. Hänet vihittiin papiksi 16. elokuuta 1951 ja nimitettiin 21. elokuuta 1961 Ngozin hiippakunnan piispaksi. Piispaksi vihkiminen seurasi 8. joulukuuta 1961. Pääkonsekraattorina toimi Joseph Martin, jota avustivat Aloys Bigirumwami ja Michel Ntuyahaga.


title: André Makarakiza

text: Makarakiza sai 5. syyskuuta 1968 nimityksen Gitegan arkkipiispaksi, jona hän toimi, kunnes erosi 6. marraskuuta 1982. Hän osallistui Vatikaanin toiseen kirkolliskokoukseen.


title: Stanislas Kaburungu

text: Stanislas Kaburungu (s. 7. lokakuuta 1935) on burundilainen roomalaiskatolinen piispa. Hänet vihittiin papiksi Ngozin hiippakuntaan 3. syyskuuta 1961 ja nimitettiin saman hiippakunnan piispaksi 5. syyskuuta 1968. Piispaksi vihkiminen seurasi 25. tammikuuta 1969. Pääkonsekraattorina toimi André Makarakiza, jota avustivat Joseph Martin ja Nestor Bihonda.


title: Stanislas Kaburungu

text: Kaburungu erosi tehtävistään 14. joulukuuta 2002.


title: Sellee

text: Sellee (joskus "Sellö") on meren pinnan yläpuolelle maankohoamisen seurauksena muodostunut saari Alatornion edustalla nykyisessä Tornion kaupungissa. Asutusta siellä on ollut vuodesta 1660, ja se siirtyi kruunun omistukseen 1678. Vuosina 1795–1824 torniolaiset porvarit pitivät siellä maatiloja. Vuonna 1825 Sellee siirtyi Tornion kaupungin omistukseen. Nykyään saarella on Röyttän satama ja terästehdas.


title: Sellee

text: Selleestä koilliseen sijaitsee Puuluodon kylä.


title: Venant Bacinoni

text: Venant Bacinoni (s. 20. helmikuuta 1940) on burundilainen roomalaiskatolinen piispa. Hänet vihittiin papiksi 20. huhtikuuta 1965 ja nimitettiin Bururin hiippakunnan piispaksi 25. kesäkuuta 2007. Piispaksi vihkiminen seurasi 8. syyskuuta. Pääkonsekraattorina toimi Evariste Ngoyagoye, jota avustivat Simon Ntamwana ja Jean Ntagwarara.


title: Ampumasuunnistus

text: Ampumasuunnistuskilpailu koostuu kolmesta osalajista, jotka ovat ammunta, kartanluku ja suunnistus. Kilpailijoiden välinen sijoitus ratkeaa kokonaisajan perusteella.


title: Ampumasuunnistus

text: Ampumapaikalla kilpailijat ampuvat osumasta kaatuviin tauluihin sekä makuulta että pystystä. Jokainen ohilaukaus tuo kilpailijalle joko sakkoaikaa tai sakkokierroksia. Aseenaan kilpailijat käyttävät pienoiskivääriä tai ampumahiihtopienoiskivääriä. Nuorten sarjoissa aseena on ilmakivääri. Nuoret ampuvat ainoastaan makuulta. Kartanlukuosuudella kilpailijat merkitsevät kilpailukarttaansa neulanreiällä joko oman tai etäisyyspisteen paikan. Virheellisestä paikannuksesta kertyy sakkoaikaa. Suunnistusosuus on rastipisteineen ja reitteineen samanlainen kuin normaali suunnistus.


title: Ampumasuunnistus

text: Suomessa ampumasuunnistuksen kansallisena lajiliittona toimii Suomen Sotilasurheiluliitto. Liitto huolehtii ampumasuunnistuksen Suomen mestaruuskilpailujen järjestämisestä sekä nimeää edustusjoukkueen lajin maailmanmestaruuskilpailuihin. Liiton jäsenseurat järjestävät kansallisia ja alueellisia ampumasuunistuskilpailuja.


title: Kansallispuolue

text: Kansallispuolue voi viitata useaan puolueeseen:


title: Jean Ntagwarara

text: Jean Ntagwarara (s. 22. syyskuuta 1947) on burundilainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Bubanzan hiippakunnan piispaksi 24. lokakuuta 1997. Hänet konsekroi piispaksi 14. helmikuuta 1998 Simon Ntamwanan ja Stanislas Kaburungun avustama Evariste Ngoyagoye.


title: Cabotin salmi

text: Cabotin salmi sijaitsee Kanadassa Newfoundlandin ja Cape Bretonin saaren välissä ja yhdistää St. Lawrencen lahden Atlantin valtamereen. Tämä 110 kilometriä leveä salmi on St. Lawrencen lahden salmista levein.


title: Cabotin salmi

text: Salmi on nimetty löytöretkeilijä Giovanni Caboton mukaan.


title: Cabotin salmi

text: Tämä strategisesti tärkeä vesitie on ollut tärkeä koko Kanadan ja Newfoundlandin historiassa. Salmen kautta kulkeva kansainvälisesti tärkeä laivareitti yhdstää Suuret järvet Atlanttiin.


title: Gervais Banshimiyubusa

text: Gervais Banshimiyubusa (s. 9. syyskuuta 1952) on burundilainen roomalaiskatolinen piispa. Hänet vihittiin papiksi 4. heinäkuuta 1981 ja nimitettiin Ngozin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 16. syyskuuta. Pääkonsekraattorina toimi Stanislas Kaburungu, jota avustivat Evariste Ngoyagoye ja Joseph Nduhirubusa.


title: Gervais Banshimiyubusa

text: Banshimiyubusasta tuli Ngozin piispa 14. joulukuuta 2002.


title: Monivärihapero

text:
Monivärihapero ("Russula versicolor") on Suomessa ja Euroopassa yleinen haperolaji. Lakki on 2–6 senttimetriä leveä ja harmahtavan violetti. Se on myös usein keskeltä vihreä, ja siinä voi myös olla punaista, ruskeaa tai keltaista väriä. Sen tunnusmerkkeinä ovat helposti irtoava pintakelmu. Heltat ja jalka ovat kermanvaaleat. Heltat ovat tavallisesti kolo-
tai tasatyviset. Sieni on syötävä ja sen kirpeä maku lähtee ryöppäämällä. Haju on heikosti hedelmäinen. Monivärihapero kasvaa kangasmetsien reunoilla, lehtimetsissä ja metsäteiden varsilla. Se on koivun juurisieni.


title: Blaise Nzeyimana

text: Blaise Nzeyimana (s. 2. kesäkuuta 1954 Butare) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 25. heinäkuuta 1981 ja nimitettiin Ruyigin hiippakunnan piispaksi 30. lokakuuta 2010. Piispaksi vihkiminen seurasi 15. tammikuuta 2011. Pääkonsekraattorina toimi Simon Ntamwanan ja Evariste Ngoyagoyen avustama Joseph Nduhirubusa.


title: Eugene Nida

text: Eugene A. Nida (11. marraskuuta 1914 Oklahoma City, Oklahoma, Yhdysvallat – 25. elokuuta 2011 Bryssel, Belgia) oli yhdysvaltalainen raamatunkääntäjä, kielitieteilijä ja kääntämisen teoreetikko.


title: Eugene Nida

text: Nida käyttää termejä formaali ja dynaaminen ekvivalenssi. Formaali ekvivalenssi tarkoittaa, että lukija saa tekstin lähtötekstin sisällöstä tarkan kuvan, dynaaminen ekvivalenssi puolestaan, että tekstin vaikutus vastaa lähtötekstiä.


title: Eugene Nida

text: Nida kuului Wycliffin raamatunkääntäjien perustajajäseniin.


title: Eugene Nida

text: Eugene A. Nida syntyi 11. marraskuuta vuonna 1914 Oklahoma Cityssä Yhdysvalloissa. Nidan ollessa viisivuotias perhe muutti Kaliforniaan. Hän valmistui Los Angelesilaisesta yliopistosta (University of California) vuonna 1936 opiskeltuaan kreikkaa ja latinaa, ja jatkoi opintojaan kahdessa muussa yliopistossa (University of Southern California sekä University of Michigan).


title: Eugene Nida

text: Nida väitteli tohtoriksi vuonna 1943. Samana vuonna hänet myös vihittiin baptismiseurakuntaan papiksi sekä avioliittoon Althea Spraguen kanssa. Lisäksi hän aloitti työt kielitieteen ja kääntämisen parissa American Bible Societyssa (Amerikan Raamattuyhdistys), jossa jatkoi 1980-luvulle, aina eläkkeelle jäämiseensä saakka. Yhdistyksen palveluksessa ollessaan Nida matkusteli pitkiä aikoja Afrikassa ja latinalaisessa Amerikassa työskennellen lähetyssaarnaajien apuna kääntämiseen liittyvien ongelmien parissa.


title: Eugene Nida

text: Nidan ensimmäinen vaimo Althea kuoli vuonna 1993, ja vuonna 1997 Nida vihittiin kääntäjä-tulkki María Elena Fernandez-Mirandan kanssa. Nida jäi eläkkeelle 1980-luvun alussa ja muutti Eurooppaan, mutta jatkoi luennointia yliopistoissa ympäri maailman. Hän kuoli 96-vuotiaana elokuun 25. päivä, vuonna 2011.


title: Eugene Nida

text: Vuonna 1943 Nida aloitti uransa lingvistikkona American Bible Societyssa (Amerikkalainen raamattuyhdistys). Hänet ylennettiin pian johtamaan raamatunkäännösprojektia, jonka parissa hän työskentelikin eläkkeelle siirtymiseensä asti. Liityttyään American Bible Societyyn, Nida alkoi matkustella ulkomailla tarkoituksenaan kääntää raamattu mahdollisimman monelle eri kielelle. Näiden matkojen aikana Nida työskenteli lähetystyötä tekevien kääntäjien kanssa lingvististen ongelmien ratkaisemiseksi, sekä löytääkseen kääntäjiä alkuperäisväestön joukosta. Uransa aikana Nida matkusti yhteensä yli 85 maassa. Vuonna 1949 Nida perusti lehden nimeltä The Bible translator (raamatunkääntäjä). Lehdessä julkaistaan raamatunkääntämisen teoriaan ja käytäntöön liittyviä artikkeleita, ja nykyään se ilmestyy neljä kertaa vuodessa.


title: Eugene Nida

text: Nida oli ratkaisevassa asemassa Vatikaanin ja United Bible Societiesin projektissa, jonka tavoitteena oli tehdä sellaisia raamatunkäännöksiä, joita voitaisiin käyttää kaikissa kirkkokunnissa ympäri maapallon. Tämä työ alkoi vuonna 1968, ja se tehtiin Nidan funktionaalisen ekvivalenssin periaatteen mukaisesti. Vuonna 1978 Nida matkusti Pohjois-Kanadaan. Hän aloitti siellä 24 vuotta kestäneen projektin, jonka lopputulos oli inuiittien kielelle käännetty Raamattu.


title: Eugene Nida

text: Nida muistuttaa, että koska kääntämisessä ei ole olemassa ns. ”identtistä vastinetta”, täytyy kääntäjän löytää ”lähin luonnollinen vastine”. Tähän hän tarjoaa kääntämisen kaksi perussuuntausta, jotka perustuvat kahteen ekvivalenssityyppiin: dynaamiseen ekvivalenssiin ja formaaliseen ekvivalenssiin.


title: Eugene Nida

text: Formaalinen ekvivalenssi keskittyy itse viestiin, sekä sen muotoon että sisältöön. Tällaisissa käännöksissä pyritään kääntämään runous vastaavalla runoudella, lause vastaavalla lauseella ja käsite vastaavalla käsitteellä. Tätä kutsutaan rakenteelliseksi vastaavuudeksi, jossa kääntäjän päämääränä on tuottaa niin kirjaimellisesti kuin merkityksellisestikin alkuperäisen muodon ja sisällön kaltaista tekstiä.


title: Eugene Nida

text: Formaalin ekvivalenssin hallitsevat perusteet voisivatkin olla: kieliopillisten yksikköjen uudelleentuottaminen, sanastonkäytön yhtenäisyys ja lähdekontekstin termien merkitykset.


title: Eugene Nida

text: Nida on painottanut erityisesti käännöskielen luontevuutta. Hänen kehittämänsä dynaamisen ekvivalenssiteorian mukaan käännöksen tulisi vaikuttaa vastaanottajaan suurin piirtein samalla lailla kuin lähtöteksti on vaikuttanut sen vastaanottajaan. Jos dynaamisen ekvivalenssiteorian avulla halutaan lähtökohtaisesti arvioida käännöstä, käännöksille voitaisiin asettaa seuraavat vaatimukset: 1. Jos lähtöteksti on normaalia lähtökieltä, tulee käännöksenkin olla normaalia tulokieltä. 2. Käännöksen tulee olla myös sen »funktionaalityylin» kieltä, joka tulokielisessä yhteisössä vastaa lähtötekstin funktionaalityyliä. Tieteellisen artikkelin käännöksen on siis kuulostettava tieteelliseltä artikkelilta, käyttöohjeen käännöksen käyttöohjeelta jne.


title: Eugene Nida

text: Käännöstä on vaikea ymmärtää silloin, kun se ilman syytä myötäilee lähtötekstin muotoa, sillä tällaisessa formaalisesti lähtötekstiä muistuttavassa käännöksessä ns. viestintäkuormitus nousee lähtötekstin viestintäkuormitusta korkeammaksi. Tähän on syynä se, että tällaisessa käännöksessä on liian vähän toistetta, joka auttaisi sen ymmärtämisessä. Toisin sanoen siinä on liikaa vastaanottajan kannalta odottamattomia aineksia: kollokaatioita, harvinaisia sanoja, ja syntaktisia rakenteita. Jotta käännös olisi helpommin ymmärrettävissä, siihen on lisättävä toistetta ”mm. korvaamalla lähtötekstin mallin mukaiset sanat, kollokaatiot ja rakenteet aidoilla tulokielisillä sanoilla, kollokaatioilla ja rakenteilla”.


title: Eugene Nida

text: Nidaa kritisoivien mielestä varsinkin dynaamisen ekvivalenssin vaikutuksen osoittaminen on vaikeaa.


title: Eugene Nida

text: Eugene Nida tuki Raamatun kääntämistä yli 200 eri kielelle. Vaikka Nida ei tuottanut kaikkia käännöksiä itse, hän oli kielitieteilijä ja teoreetikko, joka auttoi koordinoimaan käännösprojekteja ympäri maailman. 1980-luvun puoliväliin mennessä uusia Raamatun käännöksiä julkaistiin muutaman viikon välein.


title: Eugene Nida

text: Yksi hänen suurimmista panoksistaan Raamatun kääntämiseen oli funktionaalinen ekvivalenssi: sen sijaan, että alkuperäistekstiä käännettäisiin sanasta sanaan, käännös siirretäänkin ajatuksen tasolla kohdekieleen liittäen mukaan kohdekulttuurille spesifisiä piirteitä. Nidan teoria antaa kääntäjille mahdollisuuden muokata esimerkiksi lauserakenteita, jolloin Raamatun tekstin merkitys ja vaikutus olisi selkeämpi kohdekielessä.


title: Eugene Nida

text: Nidan keskeisimmiksi teeseiksi muotoutuivat muun muassa seuraavat:Käännöksen tarkoituksena on tuoda esiin alkuperäisen tekstin merkitys ja intentio niin, että syntynyt kohdekielinen teksti on mahdollisemman selkeää ja idiomaattista. Tämän varmistamiseksi Nida käytti apunaan käännöstyössä natiiveja kielenpuhujia. Lisäksi kääntäessä on otettava huomioon tekstityyppi; informatiivinen (esim. VT:n historiakirjat), operatiivinen (eli vaikutushakuinen, esim. Paavalin kirjeet) vai ekspressiivinen (esim. Laulujen laulu).


title: Eugene Nida

text: Nidan teoriaa funktionaalisesta ekvivalenssista kuvaa käytännössä hyvin hänen vuonna 1978 aloittamansa projekti kääntää Raamattu inuittien kielelle. Projekti kesti kokonaisuudessaan 24 vuotta, sillä Nida halusi varmistaa tekstin ymmärrettävyyden inuittien keskuudessa. Raamatun tarinahan kulkee palmupuiden ja aavikoiden keskellä sekä sisältää kameleja ja aaseja, kun taas arktisilla alueilla asuvat inuitit elävät lumen ja jään ympäröimiä ja hylkeet sekä mursut ovat tunnetumpi näky. ”Ilman kulttuurista kontekstia ei voi kääntää” selitti Nida.


title: Eugene Nida

text: Nidan mukaan ei olemassa lopullista käännöstä, sillä sekä Raamattuoppi että jokainen elävä kieli kehittyy ja muuttuu jatkuvasti. Nida onkin sanonut, että ”yhdenkään suuren käännöksen ei tulisi kestää 50 vuotta pidempään”.


title: Eugene Nida

text: Vielä jäätyään eläkkeellekin American Bible Societysta 1990-luvun alkupuolella, Nida työskenteli kääntäjien parissa ympäri maailman. Hän kirjoitti yhteensä 40 kirjaa kielestä, kääntämisestä ja Raamatun opeista.


title: Eugene Nida

text: Elämänsä aikana Nida kirjoitti yli 40 kieliin, kääntämiseen tai Raamattuun liittyvää teosta, joihin sisältyvät muun muassa seuraavat:


title: Eugene Nida

text: Nidan tunnetuimmat teokset ovat vuonna 1964 ilmestynyt "Toward a Science of Translating" sekä vuonna 1969 ilmestynyt "The Theory and Practice of Translation". Molemmissa teoksissa käsitellään kääntämistä laaja-alaisesti, ja esiin nousevat muun muassa Nidan dynaamisen ja formaalisen ekvivalenssin teoria sekä erityisesti Raamatun kääntäminen lukuisine esimerkkeineen.. Nida on lisäksi julkaissut ensimmäisen painoksen kreikankielisestä Uudesta Testamentista, joka loi pohjan muiden kääntäjien töille.


title: Bonaventure Nahimana

text: Bonaventure Nahimana (s. 3. kesäkuuta 1959) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 10. elokuuta 1986 ja nimitettiin Rutanan hiippakunnan piispaksi 17. tammikuuta 2009. Piispaksi vihkiminen seurasi 28. maaliskuuta. Pääkonsekraattorina toimi Simon Ntamwana, jota avustivat Joseph Nduhirubusa ja Venant Bacinoni.


title: William Aquin Carew

text: William Aquin Carew (23. lokakuuta 1922 St. John's, Newfoundland – 8. toukokuuta 2012) oli kanadalainen katolisen kirkon diplomaatti ja piispa. Hänet vihittiin papiksi 15. kesäkuuta 1947 ja nimitettiin Telden titulaariarkkipiispaksi sekä apostoliseksi nuntiukseksi Burundiin ja Ruandaan 27. marraskuuta 1969. Piispaksi vihkiminen seurasi 4. tammikuuta 1970. Pääkonsekraattorina toimi Ildebrando Antoniutti, jota avustivat Giovanni Benelli ja Sergio Pignedoli.


title: William Aquin Carew

text: Carew nimitettiin 10. toukokuuta 1974 apostoliseksi pro-nuntiukseksi Kyprokselle sekä apostoliseksi delegaatiksi Jerusalemiin ja Palestiinaan. 30. elokuuta 1983 hänet siirrettiin apostoliseksi pro-nuntiukseksi Japaniin. Hän jäi eläkkeelle 11. marraskuuta 1997.


title: Synaptic

text: Synaptic on GTK+:lla toteutettu graafinen käyttöliittymä Debianin APT-ohjelmalle. Synapticia käytetään yleensä deb-paketteihin pohjautuvissa Linux-jakelupaketeissa, mutta sitä voidaan käyttää myös RPM-paketteja käyttävissä järjestelmissä.Sillä on myös seuraavat toiminnot vain Debianissa ja Ubuntussa:


title: Synaptic

text: Synapticin kehityksen rahoitti ohjelmistoyritys Conectiva, joka pyysi tuolloista työntekijäänsä Alfredo Kojimaa kirjoittamaan graafisen käyttöliittymän APT:lle jatkamalla apt-rpm-ohjelmiston kehitystä. Lopulta Synapticia käytettiin Conectivan asennusprosesseissa. Myös Gustavo Niemeyer kehitti Synapticia ollessaan töissä Conectivalla. Nykyään ohjelmaa ylläpitää Michael Vogt.


title: Synaptic

text: Kun Ubuntun sovellusvalikoima tuli saataville vuoden 2009 lokakuussa sen ilmoitettiin korvaavan Synapticin ja muita työkaluja määrittelemättömässä Ubuntun tulevassa versiossa. Ubuntu 11.10 Oneiric Ocelotin kehityksessä Synaptic on poistettu oletusasennuksesta.


title: Smolenskin rautatieasema

text: Smolenskin rautatieasema tai Smolenskin keskusrautatieasema () on Smolenskin kaupungissa Venäjän länsiosissa sijaitseva rautatieasema. Asema on Venäjän rautateiden tärkeä asema ja sijaitsee Moskovasta länteen Minskiin ja edelleen Varsovaan johtavan rautatien varrella. Aseman kautta liikennöi kymmeniä junia eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Lisäksi ajetaan paikallis-/lähijunaliikennettä.


title: Smolenskin rautatieasema

text: Rautatieasema sijaitsee maantieteellisesti vajaa kaksi kilometriä (2 km) Smolenskin hallinnollisen keskustan ja kremlin luoteispuolella, puoli kilometriä Dnepr-joesta pohjoiseen.


title: Romanian kuninkaallinen laivasto

text: Romanian kuninkaallinen laivasto oli yksi Romanian kuninkaallisten asevoimien puolustushaaroista toimien Mustallamerellä ja Tonavalla. Se perustettiin maan saavuttaessa jonkin asteisen autonomian Turkilta 1861. Se otti osaa Venäjän ja Turkin väliseen sotaan 1877–1878 (itsenäisyyssota), Balkanin sotiin sekä ensimmäiseen ja toiseen maailmansotaan.


title: Romanian kuninkaallinen laivasto

text: Kuninkaan luovuttua kruunustaan ja maan muuttuessa Neuvostoliiton vaikutuksesta sosialistiseksi maaksi kuninkaallinen laivasto lakkasi olemasta ja se muutettiin Romanian kansantasavallan laivastoksi.


title: Romanian kuninkaallinen laivasto

text: Valakian ja Moldovan ruhtinaskuntien yhdistyttyä 1859 muodostui autonominen Romanian valtio. Alexandru Ioan Cuza antoi 22. lokakuuta 1860 määräyksen yhdistää ruhtinaskuntien laivastot yhdeksi laivastoksi, jonka ensimmäiseksi komentajaksi tuli eversti Nicolae Steriade. Se oli ranskalaisten kouluttama ja organisoima. Upseerit lähetettiin koulutettavaksi Brestiin, koska Bukarestin sotakoulussa ei ollut merisotalinjaa.


title: Romanian kuninkaallinen laivasto

text: Laivastotukikohta perustettiin 1861 Izmailiin, mistä se siirrettiin 1864 Brailaan ja edelleen 1867 Galatiin. Kalustoksi tuli kolme Valakian ja kolme Moldavian luovuttamaa alusta, joiden miehistöinä oli 275 merimiestä. Ensimmäinen merikoulu upseerien, aliupseerien ja miehistön kouluttamiseksi perustettiin 1872 Galatiin. Laivaston ensimmäinen uushankinta oli 1861 ostettu höyrylaiva "Prinjul Nicolae Conache Vogoride", joka muutettiin sotalaivaksi Linzissä nimettynä "Romaniaksi". Vuonna 1867 palvelukseen saatiin kuninkaallinen jahti "Stefan cel Mare" ja 1874 tykkivene "Fulgerul". Ottomaanit kuitenkin pyrkivät rajoittamaan maan varustautumista ja alukset olivatkin ainoat palvelukseen saadut alukset ennen vuotta 1875. Bulgarian ja Serbian kansannousut 1875-1876 mahdollistivat laivaston lisärahoittamisen, mutta maa ei osallistunut kansannousuihin.


title: Romanian kuninkaallinen laivasto

text: Neuvoteltuaan Venäjän kanssa osallistumisesta vuosien 1877–1878 Venäjän Turkin sotaan Romanian maajoukot osallistuivat Plevnan, Rahovan, Nicopolen ja Vidin taisteluihin ylitettyään Tonavan. Ottomaanien laivaston tulitettua satamia Romanian vähäinen Venäjän lipun alla sotiva laivasto (20 upseeria, 20 reserviupseeria ja 246 merimiestä) vetäytyi Prutille.


title: Romanian kuninkaallinen laivasto

text:
Osallistuminen Venäjän ja Turkin väliseen sotaan 1877–1878 toi maalle itsenäisyyden ja yhteyden Mustaanmereen Tonavan suistosta sekä maahan liitetystä Dobrudjan alueesta, minne valmistettiin Constanțan sotasatama.
Maa hankki aluksi tykkivene "NMS Grivițan", purjekoululaiva "Mircean" sekä Tonavalle sijoitettavat partiolaiva "Alexandru cel Bunin" ja 16 alle 45 tonnin partiovenettä, jotka kaikki luovutettiin 1880-luvun alussa. Seuraava hankinta sisälsi risteilijä "Elisabetan" ja Naluca-luokan torpedoveneet "Naluca", "Sborul" ja "Smeul", jotka toimitettiin 1880-luvun lopulla ja 1890-luvun alussa. Samassa yhteydessä hankittiin Tonavalle kuusi suurta ja kuusi pienempää tykkivenettä. Meriministeriö perustettiin 1891, mikä nopeutti laivaston kehittymistä ja laajenemista. Samalla laivasto jaettiin virallisesti kahteen osaan Tonavalle sijoitettuun jokilaivastoon ja merelliseen Mustanmeren laivastoon.


title: Romanian kuninkaallinen laivasto

text: Taloudellisen tilanteen paraneminen mahdollisti asevoimien kehittämisen 1890-luvun lopulla. Vuonna 1899 julkistettiin laivasto-ohjelma, jonka mukaan maa hankkisi kuusi rannikkopanssarilaivaa, neljä 300 tonnin hävittäjää ja 12 80 tonnin torpedovenettä. Suunnitelluista aluksista ei yksikään valmistunut. Tonavan laivastoa piti vahvistaa kahdeksalla jokimonitorilla ja 12 tykkiveneellä, mistä neljä jokimonitoria ja kahdeksan tykkivenettä saatiin palvelukseen 1906–1908. Laivaston henkilövahvuus oli tällöin noin 1 500 henkeä.


title: Romanian kuninkaallinen laivasto

text: Vuoden 1912 Balkanin sodassa Romania pysyi puolueettomana, vaikka Turkki pyysikin maalta apua. Puolueettomuus toi maalle Bulgarialta Silistrian alueen, mikä kasvatti rantaviivaa. Saavutettua hyötyä pidettiin kuitenkin liian pienenä ja toisen Balkanin sodan alkaessa Romania hyökkäsi Bulgariaan vallaten maan aina Sofiaan saakka. Sodan seurauksena Romanian rantaviiva venyi lähelle Varnaa.


title: Romanian kuninkaallinen laivasto

text: Samanaikaisesti vuoden 1899 laivasto-ohjelma oli päivitetty vuoden 1912 laivasto-ohjelmaksi, jonka mukaan laivastolle tuli hankkia kuusi kevyttä 3 500 tonnin risteilijää, 12 1500 tonnin hävittäjää ja yksi sukellusvene. Ohjelmasta tilattiin neljä hävittäjää Italiasta. Tonavan laivastoa täydennettiin esikunta-aluksella ja kahdella partioveneellä. Tämän lisäksi tehtiin epärealistisia suunnitelmia muun muassa taistelulaivan hankkimiseksi.


title: Romanian kuninkaallinen laivasto

text: Ensimmäisen maailmansodan puhjetessa ranskalaismielisyys ja ympärysvaltojen lupaukset maan luouvutuksista aiheuttivat Romanian päätöksen liittymisestä sotaan ympärysvaltojen rinnalla 1915. Venäjän heikko menestys viivästytti sodanjulistusta, mutta 27. elokuuta 1916 maa julisti sodan Itävalta-Unkarille. Saksan joukot valtasivat joulukuuhun mennessä Bukarestin. Romanian armeija välttyi täydelliseltä tuholta vain liittymällä Venäjän armeijaan. Laivasto oli 1916 vanhentunut ja sen täydennykseksi kauppalaivaston 41 höyryaluksesta pakko-otettiin neljä alusta muutettavaksi apuristeilijöiksi, jotka liitettiin Venäjän Mustanmeren laivastoon. Tonavan laivasto kykeni moderneine aluksineen tukemaan Venäjän maajoukkoja.


title: Romanian kuninkaallinen laivasto

text: Lokakuun vallankumous jätti Romanian ainoaksi alueella olevaksi ympärysvaltojen sotavoimaksi ja se joutui hakemaan rauhaa. Rauhansopimus allekirjoitettiin 7. toukokuuta 1918.


title: Romanian kuninkaallinen laivasto

text: Ensimmäisen maailmansodan jälkeen ja kahden Italiassa palvelleen Mărăşti-luokan hävittäjän palauttamisen jälkeen Romanian hallitus päätti tilata kaksi hävittäjää Pattisonin telakalta Napolista. Suunnittelu pohjautui Britannian kuninkaallisen laivaston Shakespeare-luokan laivueenjohtajiin ja ne muodostivat Regele Ferdinand -luokan. Alusten tykit tilattiin Boforsilta ja tulenjohtojärjestelmät Siemensiltä.


title: Romanian kuninkaallinen laivasto

text: Toisessa maailmansodassa laivastoon kuului neljä hävittäjää, kuusi torpedovenettä, kolme sukellusvenettä, viisi pienoissukellusvenettä, kaksi miinalaivaa sekä seitsemän moottoritorpedovenettä. Regele Ferdinand -luokan alukset olivat akselivaltojen voimakkaimmat alukset Mustallamerellä, mutta niitä käytettiin pääasiassa saattueiden suojaamiseen ja vuonna 1944 Krimin evakuointeihin. Romanian antauduttua elokuussa 1944 luokan molemmat alukset liitettiin Neuvostoliiton laivastoon.


title: Romanian kuninkaallinen laivasto

text: 10. helmikuuta 1947 allekirjoitettu rauhansopimus edellytti laivaston tonniston pudottamisen 15 000 tonniin. Tuolloin se juuri ja juuri saavutti tuon rajan kahdella hävittäjällään, sukellusveneellään ja kahdella saattajallaan, kahdella tykkiveneellään ja viidellä moottoritorpedoveneellään. Laivaston täydennykseksi Neuvostoliitto palautti 1951 takavarikoimansa hävittäjät, kaksi sukellusvenettä ja miinalaivan. Saman aikaisesti maa aloitti jokilaivastonsa täydentämisen tilaamalla 19 alusta Tonavalle.


title: Laaksonen

text: Laaksonen on suomalainen sukunimi. Se kuuluu Virtanen-tyyppiin. Se on tai on ollut muun muassa seuraavilla henkilöillä:


title: Hankalampi

text: Hankalampi on pieni soiden ympäröimä lampi Sonkajärven itäosassa lähellä Haajaistenjärveä. Lammen pohjoisrannalla on lintutorni. Lammella pesii muun muassa kurki, pikkulokki, laulujoutsen ja monia vesilintulajeja.


title: Silta (yritys)

text: Silta Oy on suomalainen palkka- ja henkilöstöhallinnon ulkoistamispalveluja myyvä yritys, jonka palveluksessa oli noin 270 henkilöä vuonna 2016. Yhtiön liikevaihto oli vuonna 2016 noin 19,4 miljoonaa euroa, ja sen toimitusjohtajana toimii Kati Paulin.


title: Silta (yritys)

text: Silta kuuluu Administer konserniin, joka osti koko Sillan osakekannan kesäkuussa 2018, Sentica Partnersin hallinnoimilta rahastoilta ja muutamilta henkilöomistajilta. Administer on sähköisen taloushallinnon palveluntuottaja.


title: Silta (yritys)

text: Vuonna 2000 Suomen valtio, Keskinäinen eläkevakuutusyhtiö Varma-Sampo (nyk. Keskinäinen työeläkevakuutusyhtiö Varma), Teollisuusvakuutus Oy (nyk. Sampo Oyj) ja Novo Group Oyj (nyk. CGI Suomi) päättivät perustaa henkilöstöhallinnon palveluita tuottavan yrityksen. Uusi yritys muodostettiin laajentamalla Varma-Sammon tytäryhtiön, eläkepalveluita tuottavan Eläkepalvelu Oy:n toimialaa liittämällä siihen toimintoja ja palveluja Novo Group Oyj:stä ja Valtiokonttorista. Silta Oy perustettiin vuonna 2001, ja se ryhtyi tuottamaan palkkahallintopalveluita yksityiselle ja julkiselle sektorille sekä eläkepalveluita yrityksille, eläkesäätiöille ja eläkekassoille. Perustamisen yhteydessä Siltaan siirtyi Eläkepalvelun täysin omistama henkilöstörahastopalveluita hoitanut Rahastopalvelu RP Oy ja henkilöstöriskien kartoituspalveluita hoitanut, Eläkepalvelun osittain omistama SV Benefic Oy.


title: Silta (yritys)

text: Tammikuussa 2002 Silta hankki SV Beneficin täysin itselleen. Syyskuussa 2009 yhtiö hankki omistukseensa Pieksämäen kaupungin perustamasta Kuntalaskenta Oy:stä kymmenen prosenttia. Kaksi vuotta myöhemmin Silta kasvatti omistuksensa Kuntalaskenta Oy:ssä lähes puoleen, ostaen saman vuotena myös kolme muuta yhtiötä: suorahaku- ja rekrytointipalveluita tarjoavan Konsulttitoimisto Jaakko Lehto Oy:n, uudelleensijoituspalveluita tarjoavan Oy Promotive Ab:n ja HR-konsultointipalveluita tarjoavan JL Outsourcing Oy:n.


title: Silta (yritys)

text: Silta Oy fuusioi tammikuussa 2010 täysin omistamansa tytäryhtiöt Rahastopalvelu RP Oy:n, Konsulttitoimisto Jaakko Lehto Oy:n, Oy Promotive Ab:n, Silta HRM Oy:n ja SV Benefic Oy:n. Kuntalaskenta Oy on edelleen Sillan osakkuusyhtiö 49,9 prosentin omistusosuudella.


title: Silta (yritys)

text: Silta luopui rekrytointi, uudelleensijoitus, HR-vuokraus ja -konsultointitoiminnastaan huhtikuussa 2011. Eläke- ja henkilöstörahastopalvelut siirtyivät samoihin aikoihin Mandatum Lifelle. Silta Oy jatkaa liiketoimintaansa keskittyen palkka- ja taloushallinnonpalveluihin.


title: Silta (yritys)

text: Sillan uudeksi omistajaksi tuli toukokuun 2012 lopulla pääomasijoitusyhtiö Sentica Partnersin hallinnoimat rahastot. Kesäkuussa 2018 Administer Oy ostaa koko Sillan osakekannan. Konsernin yhteenlaskettu liikevaihto on noin 50 miljoonaa euroa ja henkilömäärä lähemmäs 700.


title: Silta (yritys)

text: Sillan palvelukeskukset sijaitsevat Turussa, Tampereella, Pieksamäellä, Helsingissä ja Tallinnassa.


title: Ramiro II (León)

text: Ramiro II oli Pyreneiden niemimaan luoteiskolkassa keskiajalla sijainneen Leónin kuningas vuosina 930–951.


title: Ramiro II (León)

text: Ramiron isä Ordoño II oli hallinnut Leónia vuosina 910–925. Ordoñon kuoltua vallan peri tämän veli Fruela II, jonka valtakausi jäi vuonna 925 lyhyeksi, sillä Ordoñon pojat Alfonso IV ja Ramiro II nousivat kapinaan setäänsä vastaan ja syrjäyttivät tämän. Tällöin valtaan nousi Alfonso IV, joka kuitenkin luopui vuonna 930 kruunusta veljensä Ramiro II:n hyväksi. Kun Alfonso yritti vuoden kuluttua paluuta valtaan, Ramiro II vangitsi ja sokaistutti valjensä ja telkesi tämän sen jälkeen luostariin. Saman kohtalon kokivat myös kolme Fruela II:n poikaa, jotka myös olivat olleet potentiaalisia vallantavoittelijoita.


title: Ramiro II (León)

text: Ramiro II pyrki aktiivisesti vastustamaan Córdoban kalifaattia. Hallituskautensa alussa hän tuki Toledon epäonnisia kapinallisia ilman sanottavaa menestystä, mutta vuonna 933 hänen onnistui lyödä muslimien joukot lähellä Osman linnoitusta ja pakottaa Zaragozan kuvernööri maksamaan pakkoveroa.


title: Ramiro II (León)

text: Kalifi Abd ar-Rahman III kokosi suuren armeijan ja marssi 939 kohti Douron laakson tärkeintä linnoitusta Zaragozaa. Ramiro II kohtasi joukot 1. elokuuta Simancasin lähellä ja muutama päivä myöhemmin Alhandegassa lähellä Salamancaa ja löi muslimit kummassakin taistelussa. Kalifi joutui pakenemaan henkensä edestä, eikä hän tämän jälkeen enää ottanut henkilökohtaisesti osaa sotaretkiin.


title: Ramiro II (León)

text: Vaikka Ramiro II saavutti alkuun menestystä aggressiivisella muslimien vastaisella toiminnallaan, Kastilian kreivin Fernán Gonzálezin (923–970) kapinointi esti tehokkaasti menestyksen jatkossa. Kreivi tuki hallituskautensa alussa Ramiro II:ta, mutta vuonna 943 hän nousi kapinaan. Ramiro II hyökkäsi aikailematta Gonzálesin kimppuun, voitti tämän ja heitti vankilaan – vain päästääkseen kreivin kahden vuoden jälkeen takaisin vapauteen ja palautettuaan tälle takaisin Kastilian kreivikunnan.


title: Ramiro II (León)

text: Ramiro II:n aikana León oli kristityn Espanjan johtava valtio. Kuningas otti käyttöön tittelin "imperator" (kuningasten kuningas) mahdollisesti päästäkseen myös arvonimissä samalle tasolle vuonna 939 Simancasissa voittamansa Abd ar-Rahman III:n kanssa: tämähän oli noussut valtaan emiirinä, mutta julistautunut vuonna 929 kalifiksi. Tutkijoiden keskuudessa ei kuitenkaan ole yksimielisyyttä siitä, tunnustivatko muut kristityt hallitsijat Ramiro II:n ylikuninkaaksi ja oliko keisarikunta näin todella olemassa.


title: Ramiro II (León)

text: Cordoban kalifaatissa Ramiro II:n muisto vuoden 939 voittajana säilyi pitkään, mutta Ramiron kuoltua tammikuussa 951 maa ajautui sisäisiin vaikeuksiin. Kuninkaan perijöiden taistelu vallasta mahdollisti kalifien puuttumisen Leónin asioihin. Myös vanha vastustaja, Kastilian kreivi Fernán González, sekä Navarran kuningas García sekaantuivat valtataisteluun.


title: Ramiro II (León)

text: Ramiron ensimmäinen vaimo oli hänen serkkunsa Adosinda Gutiérrez, kreivi Gutierre Osorion ja Aldonza Menéndezin tytär ja Galician piispa Rudesindin serkku. Tästä ensimmäisestä avioliitosta syntyneet ja täysi-ikäiseksi eläneet lapset olivat kuninkaaksi Ramiron jälkeen kohonnut Ordoño III (951–956) sekä Teresa Ramírez, Navarran kuninkaan Garcían puoliso.


title: Ramiro II (León)

text: Ramiron toinen vaimo oli Urraca, Pamplonan eli Navarran kuninkaan Sancho I:n tytär. Tästä avioliitosta syntyi poika Sancho I, joka oli kuninkaana velipuolensa jälkeen (956–966).


title: Yleisurheilu kesäolympialaisissa 1912 – miesten kiekonheitto

text: Miesten kiekonheittoon Tukholman olympiakisoissa 1912 osallistui 41 heittäjää 15 eri maasta. Kilpailu käytiin 12. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale oli ainoa, joka pystyi parantamaan loppukierroksilla ja voitti olympiakultaa.


title: Anthony Bozza

text: Anthony Bozza (s. New Yorkissa) on kirjailija ja toimittaja, joka kirjoittaa Rolling Stone -lehteen. Hän on kirjoittanut kirjoja muusikoista, esimerkiksi Eminemistä ja AC/DC:stä. Hän on myös osallistunut esimerkiksi Slashin, INXSin ja Tommy Leen omaelämäkertojen kirjoittamiseen.


title: Ordoño III (León)

text:
Ordoño III oli Leónin kuningas vuosina 951-956 isänsä Ramiro II:n jälkeen.
Ordoño III:n täytyi kamppailla kruununtavoittelijaa, velipuoltaan Sancho I:stä vastaan, jolla oli mahtavina liittolaisina Kastilian kreivi Fernán González ja Navarran kuningas García I. Ordoño kukisti vastustajansa ja onnistui menestyksekkäästi myös torjumaan muslimien hyökkäykset maahan voittamalla vuonna 955 nämä San Esteban de Gormazissa.
Ordoño kuoli kuitenkin pian saatuaan aikaiseksi aselevon kalifi Abd ar-Rahman III:n kanssa ja ylimykset valitsivat kuninkaaksi hänen velipuolensa Sancho I:n (956-966), joka kuitenkin syrjäytettiin kreivi Fernán González johtamassa kapinassa, jolloin valtaan nousi Alfonso IV:n poika Ordoño IV (958-960), tunnettu lisänimellä Paha. Sancho I pakeni kalifin suojaan ja näin Cordoba pääsi vaikuttamaan Leonin asioihin ja nöyryyttämmän kristittyjä valtioita.
Ordoño nai vastustajansa Kastilian kreivi Fernán Gonzálezin tyttären Urracan. Avioliitosta syntyi kaksi lasta, mutta myöhemmin kuninkaaksi kruunatun Bermudo II:n (982-999) äiti oli mahdollisesti kreivi Pelayon tytär.


title: Miikka Paatelainen

text: Miikka Paatelainen (s. 15. kesäkuuta 1964) on suomalainen kitaristi.


title: Miikka Paatelainen

text: Jo 1980-luvulla hän oli mukana yhtyeessä Pienet Miehet, joka teki kaksi albumia, "Pienet Miehet" (1989) ja "Painoton maa" (1991). Pienet Miehet palasi vuonna 2006 albumin "13 nuolta" myötä.


title: Miikka Paatelainen

text: Nykyään häntä kuullaan monien yhtyeiden ja artistien keikoilla ja levyillä, esim. Fat Bullets, Marjo Leinonen & Viranomaiset, Maritta Kuula & Kevytnopat, Kerkko Koskinen, Markus Nordenstreng & The Latebirds sekä Scandinavian Music Group. Hän soittaa viimeksi mainitussa pedal steel -kitaralla, on tärkeä osa SMG:n nykyistä soundia ja vakituinen jäsen vuodesta 2008.


title: Miikka Paatelainen

text: Muusikot kutsuvat Miikka Paatelaista yleisesti lempinimellä MacGyver.


title: Bermudo II (León)

text: Bermudo II (myös Vermudo II) oli Leónin kuningas vuosina 984-999 serkkunsa Ramiro III:n jälkeen.


title: Bermudo II (León)

text: Vuonna 982 Galician ylimykset nousivat kapinaan Ramiro III:ta vastaan ja tämän paettua vuonna 984 Astorgaan Ordoño III:n poika Bermudo II huudettiin kuninkaaksi. vakiinnuttaakseen valtansa Bermudo solmi rauhan visiiri Almanzorin kanssa, joka kuitenkin teki jatkuvia sotaretkiä Leonin alueelle ja myös muihin kristittyihin valtioihin.


title: Bermudo II (León)

text: Bermudon vaimo oli Kastilian kreivi Garcian tytär Elvira. Heidän poikansa oli Alfonso V.


title: Sancho I (León)

text: Sancho I oli Leónin kuningas vuosina 956-966 velipuolensa Ordoño III:n jälkeen. Sancho I sanoutui heti irti rauhasta kalifi Abd ar-Rahman III:n kanssa, jolloin tämä hyökkäsi maahan. Tämän seurauksena Leonin ylimykset Kastilian kreivi Fernán Gonzálezin johdolla hylkäsivät kuninkaansa ja valitsivat tilalle Ordoño IV:n (958-960). Sancho I pakeni silloin kalifin turviin ja pyysi tältä sotilaallista apua. Vuonna 960 hän palasi Leoniin suuren muslimiarmeijan saattamana ja nousi jälleen kuninkaaksi ja puolestaan Ordoño IV pakeni kalifin suojiin. Kun Sancho I kieltäytyi täyttämästä kalifille antamiaan lupauksia, ryhtyi tämä suunnittelamaan Ordoño IV:n asettamista takaisin valtaan. Ordoño kuoli kuitenkin cordobassa 962 ja suunnitelma raukesi.


title: Sancho I (León)

text: Sancho I liittoutui Navarran kuninkaan, Barcelonan kreivin ja Kastilian kreivin kanssa vastustaakseen kalifia. Tähän kalifi vastasi lähettämällä joukkoja ryöstämään kyseisiä valtioita.


title: Sancho I (León)

text: Sancho I kuoli myrkytykseen 966 ja kruunu siirtyi hänen viisivuotiaalle pojalleen Ramiro III:lle (966-984).


title: Atle Emanuel Wilho

text: Atle Emanuel Wilho (26. maaliskuuta 1857 Asikkala – 4. marraskuuta 1940 Helsinki) oli suomalainen runoilija.


title: 3584 Aisha

text: 3584 Aisha on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. G. Thomas vuonna 1981. Pikkuplaneetta sai nimensä löytäjänsä lapsenlapsen, Aisha Renee Thomasin, mukaan. Ennen nimeämistään tämä asteroidi tunnettiin tunnuksella 1981 TW. Aishan läpimitta on noin 25 kilometriä.


title: Suomen Omakotiliitto

text: Suomen Omakotiliitto ry on vuonna 1947 perustettu suomalaisten pientaloasukkaiden ja vapaa-ajan asukkaiden edunvalvonta- ja palvelujärjestö. Omakotiliitto on puoluepoliittisesti sitoutumaton. Yhdistyksen tavoitteena on edistää kansalaisten vaikutusmahdollisuuksia asuntopolitiikassa tukemalla kansalaisten kuulemisen ja vaikutusmahdollisuuksien lisäämistä elinympäristöä koskevassa päätöksenteossa. Omakotiliittoon kuuluu 265 jäsenyhdistystä, joissa on yli 75 000 henkilöjäsentä.


title: Suomen Omakotiliitto

text: Omakotiliiton jäsenet saavat maksutonta lakineuvontaa, rakennus- ja energianeuvontaa sekä piha- ja puutarhaneuvontaa puhelimitse. Suomen Omakotilehti ilmestyy viisi kertaa vuodessa ja liiton jäsenkortilla saa alennuksia Suomen Omakotiliiton yhteistyökumppaneiden tuotteista ja palveluista. Myös jäsenyhdistyksillä on omia jäsenetujaan. Yksi Omakotiliiton tarjoamista jäseneduista on edulliset sähkösopimukset, joita on solmittu Kymenlaakson Sähkön ja Turku Energian kanssa.


title: Suomen Omakotiliitto

text: Omakotiliitolla on ollut useita energianeuvontaprojekteja historiansa aikana. Se on antanut energianeuvontaa sekä jäsenille että kaikille pientaloasukkaille.


title: Suomen Omakotiliitto

text: 2000-luvulla liiton toimintaa on tehty tunnetuksi useiden projektien avulla ja osallistumalla vuosittain asumisen ja rakentamisen keskeisiin valtakunnallisiin messutapahtumiin, kuten Omakoti-messuille sekä asunto- ja loma-asuntomessuille.


title: Suomen Omakotiliitto

text: Edunvalvontajärjestönä Omakotiliitto antaa lausuntoja eri toimielimille. Omakotiliitto muistutti, että kiinteistön energiaratkaisut ja niiden parantaminen on pitkäjänteistä toimintaa, joka pitää ottaa huomioon verotusratkaisuja tehtäessä. Omakotiliitto pitää pientaloasukkaan kiinteistöveroa epäoikeudenmukaisena, koska se pohjautuu tonttien ja kiinteistöjen verotusarvoon eikä ota huomioon asukkaan veronmaksukykyä. Liiton mielestä asuntotonttien kiinteistöveron alennuksella kunnat voisivat osoittaa pientalomyönteisyyttä.


title: Suomen Omakotiliitto

text: Omakotiliitto kehotti ottamaan aikalisän haja-asutusalueiden jätevesi-investoinneissa ja odottamaan hajajätevesiasetuksen voimaantulon ja sisällön selviämistä. Liiton mukaan kiinteistönomistajat olivat saaneet jätevesihuollon uudistamistarpeista puutteellista, jopa virheellistä tietoa, jonka pohjalta tehdyt investoinnit voivat osoittautua turhiksi.


title: Suomen Omakotiliitto

text: Sähkömarkkinat avautuivat kuluttajien kilpailutettavaksi vuonna 1998. Omakotiliitto kilpailutti sähköyhtiöt valtakunnallisesti jäsenistönsä puolesta.


title: Suomen Omakotiliitto

text: Suomen Omakotiliitto perustettiin 30. maaliskuuta 1947 Suomen Esikaupunkien Kiinteistöliiton nimellä. Syynä oli sodan jälkeen vallinnut asuntopula ja halu ajaa omakotitaloasukkaiden etuja. Liitto halusi osallistua entisten rintamasotilaiden järjestötoimintaan, jolla etsittiin ratkaisua omakotitalojen rakentamismenoihin. Liitto on tarjonnut alusta lähtien rakennusteknillistä ja lainopillista neuvontaa.


title: Suomen Omakotiliitto

text: Suomen Esikaupunkien Kiinteistöliittoa käytettiin jo alkuvuosina lausunnon antajana muun muassa eduskunnan valiokunnissa ja lainvalmistelukunnassa. Edunvalvontatyön ensimmäisiä saavutuksia oli muutos omakotikiinteistöjen verotukseen vuonna 1948.


title: Suomen Omakotiliitto

text: Vuonna 1949 liitto muutti nimensä Suomen Pienkiinteistöliitoksi. Nimenmuutosta perusteltiin edunvalvonnan tehostamisella ja sillä, että uusi nimi kuvasi paremmin toiminnan luonnetta. Liiton tavoitteita olivat vuokrasäännöstelyn purku sekä muutokset asuntojen pakkovälitykseen ja vuokralaisten irtisanomissuojaan. Liiton toiminta perustui vapaaehtoistyöhön ja jäsenmaksuihin, valtionapua ei ollut. Kansainvälinen yhteistyö alkoi 1950-luvulla.


title: Suomen Omakotiliitto

text: Vuosina 1958–1972 asuntorakentamisen painottuminen kerrostalotuotantoon ja muuttoliike vaikuttivat liiton toimintaan. Liiton jäsenmäärä lähes kaksinkertaistui 1990-luvulla 24 110:sta 42 000:een.


title: Suomen Omakotiliitto

text: Osa liiton toimintaa ovat erilaiset projektit. Vuonna 2011 Omakotiliitossa on meneillään neljä projektia:


title: Suomen Omakotiliitto

text: Omakotiliitto on tuottanut Pientalon huoltokonseptissa Omakotitalon Huoltokirjan ja jakanut sen kaikille jäsenilleen. Omakotitalon Huoltokirjan tarkoitus on ohjata rakennuksen ylläpitoa ja huoltoa.


title: Suomen Omakotiliitto

text: Omakotitalkkarin tavoitteena on auttaa ikäihmisiä arjen askareissa. Samalla Omakotitalkkari-projekti tarjoaa töitä pitkäaikaistyöttömille Suomen Omakotiliiton jäsenyhdistysten kautta. Nykyisin omakotitalkkareita on jo noin 200 ympäri Suomen 120 yhdistyksessä. Yhdistys sai Suomen Asuntomessujen myöntämän Casa Humana -palkinnon omakotitalkkaritoiminnasta vuonna 2005. Omakotitalkkaritoimintaa rahoittaa palkkatuella työ- ja elinkeinoministeriö ELY-keskusten kautta..


title: Suomen Omakotiliitto

text: Energiatehokkuutta pientaloon -projekti antaa kuluttajalle maksutonta energianeuvontaa pientaloasukkaille. Projektin energiailloissa on käynyt liiton mukaan tuhansia ihmisiä hakemassa tietoa. Hanketta rahoittaa muun muassa työ- ja elinkeinoministeriö osana kuluttajien energianeuvontaa.


title: Suomen Omakotiliitto

text: Jässi-jätevesihanke toimii Lappeenrannassa, Savitaipaleella, Taipalsaarella ja Lemillä. Alueen asukkaiden lisäksi neuvontaa annetaan mökkiläisille. Hankkeen jätevesineuvojat kiertävät kunnissa kertomassa jätevesiasioista vuonna 2011. He neuvovat lisäksi puhelimessa ja paikan päällä kiinteistöllä.


title: Ordoño IV (León)

text: Ordoño IV, lisänimeltään Paha, oli Leónin kuningas vuosina 958-960. Hän nousi kuninkaaksi Leonin ylimysten syrjäytettyä Sancho I:n. Sancho kuitenkin palasi valtaan kalifi Abd ar-Rahman III:n tuella vuonna 960 ja Ordoño IV:n oli paettava. Hän kuoli Cordobassa vuonna 962.


title: Ordoño IV (León)

text: Ordoño IV:n isä oli Alfonso IV.


title: Aisha (täsmennyssivu)

text: Aisha voi tarkoittaa seuraavia:


title: Tyrskyahvenet

text: Tyrskyahvenet (Embiotocidae) on ahvenkaloihin kuuluva heimo. Heimon lajit ovat pääasiassa mereisiä ja niitä tavataan pohjoiselta Tyyneltämereltä.


title: Tyrskyahvenet

text: Varhaisimmat tyrskyahventen heimoon kuuluvat fossiilit on ajoitettu eoseeni- ja plioseenikausille. Nykyään heimoon kuuluu 24 lajia 13 suvussa. Tyrskyahvenet ovat korkearuumiisia kaloja ja suurin laji "Rhacochilus toxotes" voi saavuttaa 45 cm:n pituuden. Heimon lajeille tyypillisiä piirteitä ovat selkäevän viereinen suomuista koostuva harjanne, haarautunut pyrstöevä ja pienehkö suu. Tyrskyahvenkoiraiden peräevä on pidentynyt.


title: Tyrskyahvenet

text: Tyrskyahvenlajeista 20 elää Pohjois-Amerikan Tyynenmeren rannikolla ja 3 Japanista Koreaan ulottuvalla alueella. Kaikki paitsi Kalifornian hitaasti virtaavissa makeissa vesissä tavattava järvityrskyahven ("Hysterocarpus traskii") ovat mereisiä ja niitä tavataan läheltä rannikkoa koralliriutoilta, kivikkopohjilta, vesikasvillisuuden joukosta tai vuorovesilammikoista.


title: Tyrskyahvenet

text: Tyrskyahventen ravinto koostuu pienistä selkärangattomista eläimistä. Heimon ainutlaatuinen piirre "Labroidei"-alalahkossa on se, että poikaset kehittyvät naaraan munasarjoissa ja naaras synnyttää eläviä poikasia ja esimerkiksi pikkutyrskyahvenkoiraat ("Micrometrus minimus") ovat sukukypsiä heti synnyttyään. Poikaset saavat happea ja ravintoa naaraan verenkierrosta.


title: Hugo T. Salonen

text: Hugo Tauno Salonen (28. toukokuuta 1882 Savonlinna – 23. maaliskuuta 1940 Ylihärmä) oli suomalainen filosofian tohtori, rehtori ja suomentaja.


title: Hugo T. Salonen

text: Salonen toimi 1906–1907 Viitasaaren yhteiskoulun ja 1922–1926 Naantalin yhteiskoulun rehtorina.


title: Ramiro III

text: Ramiro III oli Leónin kuningas vuosina 966–984. Hän nousi kuninkaaksi viisivuotiaana isänsä Sancho I:n kuoltua myrkytykseen. Hallintoa hoiti hänen tätinsä Elvira Ramírez.


title: Ramiro III

text: Leónissa puhkesi vuonna 982 sisällissota ja Ramiro III pakeni Astorgaan, missä hän kuoli vuonna 984, tai toisen lähteen mukaan 26. kesäkuuta 985. Valtaan nousi tällöin Bermudo II.


title: Esa Mäkijärvi

text: Esa Juhani Mäkijärvi (s. 1984 Kouvola) on suomalainen kirjailija ja toimittaja. Hän on julkaissut runokokoelmia, tietokirjoja ja romaanin.


title: Esa Mäkijärvi

text: Mäkijärvi pitää kahta blogia. Hänen tekstejään on ilmestynyt muun muassa "Demokraatissa", "Nuoressa Voimassa", "Kiiltomadossa", "KonsoliFINissa", "Parnassossa" ja "Pelaajassa".


title: Yleisurheilu kesäolympialaisissa 1912 – miesten molempien käsien kiekonheitto

text: Miesten molempien käsien kiekonheittoon Tukholman olympiakisoissa 1912 osallistui 20 heittäjää kuudesta eri maasta. Kilpailu käytiin 13. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale voitti tämänkin lajin normaalin kiekonheiton lisäksi saavuttaen tuplan.


title: Kehä (heraldiikka)

text: Kehä on heraldinen ohuesta viivasta muodostuva airutkuvion sukuinen tunnus, joka kiertää vaakunakilven sen myötäisesti mutta kuitenkin selvästi sen reunoista erossa. Jos viivoja kulkee kaksi rinnakkain, kuvio on kaksoiskehä.


title: Kehä (heraldiikka)

text: Kehästä voi kasvaa myös heraldisia liljoja, jolloin kuvion nimi on liljakehä.


title: Yleisurheilu kesäolympialaisissa 1912 – miesten molempien käsien keihäänheitto

text: Miesten molempien käsien keihäänheittoon Tukholman olympiakisoissa 1912 osallistui 14 heittäjää neljästä eri maasta. Kilpailu käytiin 9. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomi saavutti kolmoisvoiton ja yhteisestä sopimuksesta kilpailijat jättivät finaalikierrokset heittämättä ja tyytyivät alkukilpailun mukaiseen järjestykseen.


title: Montreal (saari)

text: Montrealinsaari on noin 500 neliökilometrin suuruinen, Saint Lawrence- ja Ottawajoen yhtymäkohdassa sijaitseva tiheäänasuttu saari. Se on suurin saari Hochelagan saaristossa ja toiseksi suurin saari Saint Lawrence -joessa Anticostinsaaren jälkeen. Pituutta sillä on 48 kilometriä, leveyttä enimmillään 16 kilometriä ja rantaviivaa noin 120 kilometriä. Sitä rajaa pohjoisessa Rivière des Prairies ja etelässä Saint Lawrence -joki sekä siihen kuuluva Saint-Louis’n järvi. Saarella sijaitsee Montrealin suurkaupunkialue, jossa elää noin 1,8 miljoonaa ihmistä, suunnilleen neljäsosa koko Quebecin väestöstä.


title: Vladimir Trošin

text: Vladimir Konstantinovitš Trošin (15. toukokuuta 1926 Mihailovsk Neuvostoliitto – 25. helmikuuta 2008 Moskova Venäjä) oli venäläinen näyttelijä ja laulaja. Trošin esitti yli 2 000 laulua, jotka ilmestyivät yli 700 studio- ja konserttitallenteella. Hänen laulajanuransa Neuvostoliitossa ja Venäjällä kattoi reilut puolivuosisataa.


title: Vladimir Trošin

text: Trošin syntyi toukokuussa 1926 Mihailovskissa Sverdlovskin alueella, joka alkaa Uralvuoriston itäiseltä rinteeltä. Hän oli työläisperheen kymmenes lapsi. Nuori Trošin oli hyvin innostunut musiikista ja laulamisesta. Pian hän oppi soittamaan balalaikkaa ja harmonikkaa. Vuonna 1943 Trošin valittiin Moskovan teatterikouluun. Hän opiskeli näyttelemistä Maria Knebelin ja Vasili Toporkovin johdolla ja laulua Natalia Kuprijanovan valvonnassa. Trošin valmistui näyttelijäksi vuonna 1947.


title: Vladimir Trošin

text: Vuodesta 1947 vuoteen 1988 Trošin kuului Moskovan taiteellisen teatterin (MHAT) vakinaiseen näyttelijäkuntaan. Hän työskenteli kahden sukupolven ajan monien Venäjän arvostetuimpien näyttämötaiteilijoiden kanssa. Vuonna 1955 Trošin esiintyi narrin osassa William Shakespearen näytelmän "Loppiaisaatto" neuvostoliittolaisessa versiossa (Dvenadtsataja Notš). Näytelmässä Trošin lauloi yhdeksän säveltäjä Eduard Kolmanovskin sävellystä.


title: Vladimir Trošin

text: Vuonna 1956 Trošin sai säveltäjä Vasili Solovjov-Sedoilta tehtäväkseen kantaesittää Mihail Matusovskin tekstiin sävelletyn laulun Moskovan illat (Podmoskovnje vetšera). Trošinin tulkinta on sittemmin noussut legendaariseen maineeseen (The original vocal of Midnight in Moscow, Moscow Nights, Popular Russian Hits vol. 1 - Monitor 1990). Kappale nousi maailmanmaineeseen Moskovan nuorisofestivaaleilla 1957.


title: Vladimir Trošin

text: Vähitellen Trošin vaihtoi näyttelemisen musiikkiin ja hänestä tuli yksi Neuvostoliiton tunnetuimmista laulajista. Trošin sai laulaakseen useiden merkittävien säveltäjien töitä. S. Shelohonov mainitsee pienessä Trošinin elämäkerrassaan seuraavat säveltäjät: Vasili Solovjov-Sedoi, Aleksandra Pahmutova, Nikita Bogoslovski, Oskar Feltsman, Aleksandr Tsfasman, Mark Fradkin, Matvei Blanter ja Arno Babadzhanjan.


title: Vladimir Trošin

text: Trošinilla oli myös huomattava näyttelijäura Neuvosto-ajan ja Venäjän elokuvateollisuudessa sekä televisiossa.


title: Vladimir Trošin

text: Vladimir Trošin sai uransa aikana runsaasti julkista tunnustusta ja useita palkintoja ja arvonimiä. Hänelle myönnettiin valtion Stalin-palkinto vuonna 1950. Hänet nimitettiin Venäjän kansannäyttelijäksi vuonna 1984.


title: Vladimir Trošin

text: Trošin oli naimisissa tanssija Raisa Trošinan kanssa. Vladimir Trošin kuoli vuonna 2008 sydänkohtaukseen. Hänet on haudattu Trojekurovskojen kalmistoon Moskovassa.


title: Stanko Barać

text: Stanko Barać (s. 13. elokuuta 1986 Mostar) on kroatialainen koripalloilija, joka on viimeksi edustanut Olimpia Milanoa.


title: Stanko Barać

text: Barać aloitti koripallon HKK Širokin juniorijoukkueissa ja nousi kaudeksi 2004–2005 seuran edustusjoukkueeseen. Seuran paidassa hän voitti muun muassa Bosnian mestaruuden vuonna 2007. Samana vuonna Saski Baskonia osti Baraćin pelioikeudet, mutta hänet myytiin vuokralle Valenciaan. Kaudella 2008–2009 hän teki paluun joukkueeseen ja nousi myöhemmin Baskonian ykkössentteriksi Tiago Splitterin lähdön myötä. Kesällä 2011 Barać siirtyi turkkilaiseen Anadolu Efesiin kolmen vuoden sopimuksella.


title: Stanko Barać

text: Kaudella 2015–2016 Barać pelasi loppukauden kroatialaisessa KK Cedevitassa, josta hän siirtyi kauden päätyttyä italialaiseen Olimpia Milanoon.


title: Nestor Bihonda

text: Nestor Bihonda (1924 – 2. lokakuuta 1986) oli burundilainen roomalaiskatolinen piispa. Hänet vihittiin papiksi 8. marraskuuta 1953 ja nimitettiin Gitegan arkkihiippakunnan vihkipiispaksi sekä Simininan titulaaripiispaksi 6. toukokuuta 1965. Piispaksi vihkiminen seurasi 15. elokuuta. Pääkonsekraattorina toimi Émile André Jean-Marie Maury, jota avustivat Michel Ntuyahaga ja André Makarakiza.


title: Nestor Bihonda

text: Bihonda sai 5. syyskuuta 1968 nimityksen Muyingan piispaksi, jonka tehtäviä hän hoiti, kunnes erosi 25. maaliskuuta 1977. Hän osallistui Vatikaanin toiseen kirkolliskokoukseen.


title: Joachim Ruhuna

text: Joachim Ruhuna (27. lokakuuta 1933 – 9. syyskuuta 1996) oli burundilainen roomalaiskatolinen arkkipiispa. Hänet vihittiin papiksi 18. syyskuuta 1962 ja nimitettiin Ruyigin hiippakunnan piispaksi 13. huhtikuuta 1973. Piispaksi vihkiminen seurasi 25. heinäkuuta. Pääkonsekraattorina toimi André Makarakiza, jota avustivat Michel Ntuyahaga ja Stanislas Kaburungu.


title: Joachim Ruhuna

text: Ruhuna sai 28. maaliskuuta 1980 nimityksen Gitegan arkkihiippakunnan koadjuuttoriarkkipiispaksi, ja 6. marraskuuta 1982 hänestä tuli sen arkkipiispa, jona hän toimi loppuelämänsä ajan. Hän kuului tutsivähemmistöön ja kuoli murhan uhrina.


title: Michel Ntuyahaga

text: Michel Ntuyahaga (joulukuu 1912 – 11. kesäkuuta 2002) oli burundilainen roomalaiskatolinen piispa. Hänet vihittiin papiksi 26. heinäkuuta 1941 ja nimitettiin Usumburan apostoliseksi vikaariksi sekä Alabandan titulaaripiispaksi 11. kesäkuuta 1959. Piispaksi vihkiminen seurasi 11. lokakuuta. Pääkonsekraattorina toimi Antoine-Hubert Grauls, jota avustivat Joseph Martin ja Aloys Bigirumwami.


title: Michel Ntuyahaga

text: 10. marraskuuta 1959 Ntuyahaga sai nimityksen Usumburan piispaksi; 9. lokakuuta 1964 hiippakunnan nimi muuttui Bujumburaksi. Ntuyahaga osallistui Vatikaanin toiseen kirkolliskokoukseen. Hän jäi eläkkeelle 14. marraskuuta 1988.


title: Aloys Bigirumwami

text: Aloys Bigirumwami (22. joulukuuta 1904 – 3. kesäkuuta 1986) oli ruandalainen roomalaiskatolinen piispa. Hänet vihittiin papiksi 26. toukokuuta 1929 ja nimitettiin Nyundon apostoliseksi vikaariksi sekä Garrianan titulaaripiispaksi 14. helmikuuta 1952. Piispaksi vihkiminen seurasi 1. kesäkuuta. Pääkonsekraattorina toimi Laurent-François Déprimoz, jota avustivat Joseph Kiwánuka ja Laurean Rugambwa.


title: Aloys Bigirumwami

text: Bigirumwami sai 10. marraskuuta 1959 nimityksen perustetun Nyundon hiippakunnan piispaksi, jona hän toimi, kunnes erosi 17. joulukuuta 1973. Hän osallistui Vatikaanin toiseen kirkolliskokoukseen.


title: Alexis Habiyambere

text: Alexis Habiyambere (s. elokuu 1939) on ruandalainen roomalaiskatolinen piispa. Hän kuuluu jesuiittoihin. Hänet vihittiin papiksi 1. elokuuta 1976 ja nimitettiin Nyundon hiippakunnan piispaksi 2. tammikuuta 1997. Piispaksi vihkiminen seurasi 22. maaliskuuta. Pääkonsekraattorina toimi Wenceslas Kalibushi, jota avustivat Thaddée Ntihinyurwa ja Frédéric Rubwejanga.


title: (279588) 2011 ER3

text: (279588) 2011 ER (kirjoitetaan myös (279588) 2011 ER3) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin Spacewatch-ohjelmalla vuonna 2005. Koska 2011 ER absoluuttinen magnitudi (H) on 16,3, sen läpimitta on todennäköisesti välillä 1–3 kilometriä.


title: Thaddée Ntihinyurwa

text: Thaddée Ntihinyurwa (s. 25. syyskuuta 1942) on ruandalainen roomalaiskatolinen arkkipiispa. Hänet vihittiin papiksi 11. heinäkuuta 1971 ja nimitettiin Cyangugun hiippakunnan piispaksi 5. marraskuuta 1981. Piispaksi vihkiminen seurasi 24. tammikuuta 1982. Pääkonsekraattorina toimi Thomas A. White, jota avustivat Jean-Baptiste Gahamanyi ja Wenceslas Kalibushi.


title: Thaddée Ntihinyurwa

text: Ntihinyurwa sai 9. maaliskuuta 1996 nimityksen Kigalin arkkipiispaksi.


title: Buried Alive by Love

text: Buried Alive by Love on HIM-yhtyeen toinen single levyltä "Love Metal". Kappaleen musiikkivideon on ohjannut Bam Margera ja videolla esiintyy Juliette Lewis. Video kuvattiin Los Angelesin Teatterissa. Sanat ja sävellyksen on tehnyt Ville Valo.


title: Frédéric Rubwejanga

text: Frédéric Rubwejanga (s. 1931) on ruandalainen roomalaiskatolinen piispa. Hänet vihittiin papiksi 20. syyskuuta 1959 ja nimitettiin Kibungon hiippakunnan piispaksi 30. maaliskuuta 1992. Piispaksi vihkiminen seurasi 5. heinäkuuta. Pääkonsekraattorina toimi Jozef Tomko, jota avustivat Vincent Nsengiyumva ja Joseph Sibomana.


title: Frédéric Rubwejanga

text: Rubwejanga jäi eläkkeelle 28. elokuuta 2007.


title: Allobarbitaali

text: Allobarbitaali on barbituraatteihin kuuluva yhdiste, jota on käytetty antikonvulsanttina. Lääke soveltui siten epilepsian ja kouristuksien hoitoon. Allobarbitaalin käyttöön liittyy myös riskejä, jonka takia haitattomammat kipulääkkeet sekä kannabis ovat korvanneet sen muissa ahdistustaudeissa.


title: Allobarbitaali

text: Allobarbitaali estää aivojen toimintaa, ja voi suuremmilla tai laajemmilla käytöillä aiheuttaa hengityspysähtymisen. Allobarbitaalia ei suositella käytettäväksi raskauden aikana, koska se voi imeytyä sikiöön.


title: Metkatinoni

text: Metkatinoni eli 2-(metyyliamino)-1-fenyylipropan-1-oni on katinonimolekyylien N-metyylijohdonnainen. Sitä käytetään stimulanttina.


title: Metkatinoni

text: Aineen subjektiivinen vaikutus on piristävämpi kuin katinonin, mutta heikompi kuin amfetamiinin tai metamfetamiinin.


title: Metkatinoni

text: Metkatinonia voidaan valmistaa efedriinistä tai pseudoefedriinistä, mutta myös esimerkiksi N-metyloimalla amfetamiinia ja edelleen saadusta metamfetamiinista hapetus-pelkistysreaktiolla metkatinoniksi. Samoin N-metyloimalla katinonia saadaan metkatinonia


title: Sancho

text: Sancho voi tarkoittaa seuraavia:


title: Tryptamiini-4,5-dioni

text: Tryptamiini 4,5-dioni on tryptamiiniluokkaan kuuluva yhdiste, jota valmistetaan kemiallisesti tryptamiinista ja DMT:stä.


title: Tryptamiini-4,5-dioni

text: Tryptamiini-4,5-dionin kemiallinen kaava on CHNO, moolimassa 190,199 g/mol ja CAS-numero 108560-71-0.


title: Desomorfiini

text: Desomorfiini eli dihydrodesoksimorfiini on opiaattijohdannainen, joka on keksitty 1932 Yhdysvalloissa. Se on morfiinin johdannainen, jossa 6-hiilen hydroksyyliryhmä on poistettu ja 7,8-hiilien kaksoissidos tyydytetty. Aineen keksijä on Lyndon Frederick Small. Sitä on käytetty Sveitsissä valmistenimellä "Permonid".


title: Desomorfiini

text: Sillä on unettava ja kipua lievittävä vaikutus ja se on 8-10 kertaa morfiinia voimakkaampaa. Sen vaikutus on nopeampi ja rajumpi kuin heroiinilla, mutta kestää lyhyemmän aikaa.


title: Desomorfiini

text: Desomorfiinin valmistus alkaa α-klorokodidista, jota saadaan kodeiinin ja tionyylikloridin reaktiolla. Katalyyttisellä pelkistämisellä α-klorokodidi antaa dihydrodesoksikodeiinia, josta saadaan desomorfiinia demetylaatiolla. Kotivalmistajat käyttävät kodeiinin pelkistämiseen jodia ja punaista fosforia.


title: Desomorfiini

text: Krokodil on kotitekoisen desomorfiinin venäläinen nimitys. Nimi on muunnelma aineen esiasteesta α-klorokodidista. Ainetta esiintyi ensimmäistä kertaa Siperiassa ja Venäjän itäisissä osissa 2002 ja on sittemmin levinnyt kaikkialle Venäjän alueella ja naapurimaihin. Aineen käyttäjiä on arvion mukaan muutamasta sadasta tuhannesta miljoonaan. Desomorfiinin riippuvuuspotentiaali on erittäin korkea. Sitä valmistavat ja käyttävät sellaiset narkomaanit, joilla ei ole varaa ostaa heroiinia. Sitä valmistetaan apteekeista vapaasti saatavista käsikauppatavaroista kodeiinista ja jodista. Tarvittava punainen fosfori saadaan tavallisten tulitikkurasioiden raapaisupinnoista. Liuottimina voidaan käyttää bensiiniä, tinneriä tai suolahappoa. Aineet maksavat vain 500 ruplaa (noin 11 €). Grammasta kodeiinia saa tällä tavalla vajaassa tunnissa 500 mg desomorfiinia eli 80-160 annosta (á 3-6 mg). Yhden annoksen vaikutus kestää 2-3 tuntia. Prosessissa syntyy myrkyllisiä ja reaktiivisia sivutuotteita, ja lopputuloksena on desomorfiinia, jossa on joukossa epäpuhtauksina jodia, fosforia ja muita sivutuotteita, jotka ovat käyttäjälle tuhoisia.


title: Desomorfiini

text: Huumeen sisältämien epäpuhtauksien takia aiheutuu herkästi tulehduksia ja ihoon kuolioita. Kuolioiden takia amputaatiot ovat yleisin seuraus, kun luukudos - erityisesti alaleuka - alkaa hajota huumeeseen jääneen fosforin myrkyttämänä.


title: Desomorfiini

text: Syksyllä 2013 ilmoitettiin aineen levinneen USA:han, jossa se on aiheuttanut kuolemantapauksia. Ainetta on tavattu myös Suomessa.


title: Reunus

text: Reunus on jotakin kehystävä osa tai rakenne. Heraldinen reunus on ohuesta viivasta muodostuva airutkuvion sukuinen tunnus, joka kiertää vaakunakilpeä sen reunaa pitkin. Myös pienten yksittäisten tunnusten voidaan sanoa olevan kilvellä reunuksittain, jos niiden muodostama kuvio kiertää kilpeä reunuksen tavoin.


title: Don’t Stop Believin’ (täsmennyssivu)

text: ”Don’t Stop Believin’” on Jorneyn kappale


title: Don’t Stop Believin’ (täsmennyssivu)

text: Don’t Stop Believin’ voi Don’t Stop Believing viitata myös:


title: Pizzi

text: Luís Miguel Afonso Fernandes aka Pizzi (s. 6. lokakuuta 1989) on portugalilainen jalkapalloilija. Hän on pelipaikaltaan hyökkääjä. Pizzi edustaa Portugalin pääsarjassa pelaavaa SL Benficaa. Aiemmin hän on edustanut GD Bragançaa, SC Bragaa, GD Ribeirãoa, SC Covilhãa, FC Paços de Ferreiraa, Club Atlético de Madridia, Deportivo de La Coruñaa ja RCD Espanyolia.


title: Don’t Stop

text: Don’t Stop voi viitata:


title: Marcel Honorat Léon Agboton

text: Marcel Honorat Léon Agboton (s. 16. tammikuuta 1941) on beniniläinen roomalaiskatolinen arkkipiispa. Hänet vihki papiksi Porto Novon hiippakuntaan paavi Paavali VI 6. tammikuuta 1966, ja hänet nimitettiin Kandin hiippakunnan piispaksi 19. joulukuuta 1994. Piispaksi vihkiminen seurasi 25. maaliskuuta 1995. Pääkonsekraattorina toimi Bernardin Gantin, jota avustivat Nestor Assogba ja Vincent Mensah.


title: Marcel Honorat Léon Agboton

text: Agboton sai nimityksen Porto Novon piispaksi 29. tammikuuta 2000 ja Cotonoun arkkipiispaksi 5. maaliskuuta 2005. Hän toimi jälkimmäisenä, kunnes erosi 21. elokuuta 2010.


title: Eugène Cyrille Houndékon

text: Eugène Cyrille Houndékon (s. 28. tammikuuta 1960 Cotonou) on beniniläinen roomalaiskatolinen piispa. Hänet vihittiin papiksi Cotonoun arkkihiippakuntaan 5. heinäkuuta 1986 ja nimitettiin Abomeyn hiippakunnan piispaksi 20. joulukuuta 2007. Piispaksi vihkiminen seurasi 3. helmikuuta 2008. Pääkonsekraattorina toimi Bernardin Gantin, jota avustivat Marcel Honorat Léon Agboton ja Lucien Monsi-Agboka.


title: Arvid

text: Arvid on pohjoismainen miehen etunimi. Nimi on yhdistelmä muinaisnorjalaisista kotkaa ja puuta tarkoittavista sanoista "arn" ja "viðr".


title: Arvid

text: Suomessa nimi Arvid on 1900-luvun alusta vuoden 2009 loppuun mennessä annettu 9 438 miehelle. Nimestä on Suomessa käytössä myös muodot Arvi ja Arvo. Arvidin nimipäivä on suomenruotsalaisen kalenterin mukaan 31. elokuuta, joka suomenkielisen kalenterin mukaan on Arvin nimipäivä.


Robert-Casimir Tonyui Messan Dosseh-Anyron (13. lokakuuta 1925 Vogan – 15. huhtikuuta 2014) oli togolainen roomalaiskatolinen arkkipiispa. Hänet vihittiin papiksi Lomén hiippakuntaan 21. joulukuuta 1951 ja nimitettiin saman, silloin jo arkkihiippakunnan piispaksi 10. maaliskuuta 1962. Piispaksi vihkiminen seurasi 10. kesäkuuta. Pääkonsekraattorina toimi Julius August Döpfner, jota avustivat Joseph-Paul Strebler ja Bernardin Gantin.


title: Robert-Casimir Tonyui Messan Dosseh-Anyron

text: Dosseh-Anyron osallistui Vatikaanin toiseen kirkolliskokoukseen. Hän erosi tehtävistään 13. helmikuuta 1992.


title: Georgi Poltavtšenko

text: Georgi Poltavtšenko () (s. 24. helmikuuta 1953 Baku, Azerbaidžanin SNT, Neuvostoliitto (nyk. Azerbaidžan)) on Pietarin kaupungin kuvernööri 1. syyskuuta 2011 alkaen. Poltavtšenko on entinen KGB-upseeri. Hän on presidentti Vladimir Putinin läheinen liittolainen.


title: Denis Komivi Amuzu-Dzakpah

text: Denis Komivi Amuzu-Dzakpah (s. 10. lokakuuta 1943) on togolainen roomalaiskatolinen arkkipiispa. Hänet vihki papiksi Lomén arkkihiippakuntaan Julius August Döpfner 22. toukokuuta 1972, ja hänet nimitettiin Lomén arkkipiispaksi 8. kesäkuuta 2007. Piispaksi vihkiminen seurasi 15. elokuuta. Pääkonsekraattorina toimi Christian Wiyghan Tumi, jota avustivat Robert-Casimir Tonyui Messan Dosseh-Anyron ja Philippe Fanoko Kossi Kpodzro.


title: Vincent Mensah

text: Vincent Mensah (19. heinäkuuta 1924 – 10. maaliskuuta 2010) oli beniniläinen roomalaiskatolinen piispa. Hän syntyi Cotonoussa ja sai pappisvihkimyksensä 21. joulukuuta 1952. Hänet nimitettiin Porto Novon hiippakunnan piispaksi 21. syyskuuta 1970. Piispaksi vihkiminen seurasi 19. joulukuuta. Pääkonsekraattorina toimi Paul Zoungrana, jota avustivat Robert-Casimir Tonyui Messan Dosseh-Anyron ja Bernardin Gantin.


title: Vincent Mensah

text: Mensah jäi eläkkeelle 29. tammikuuta 2000.


title: NMS Grivița

text: NMS Grivița () oli Romanian kuninkaallisen laivaston tykkivene.


title: NMS Grivița

text: Alus tilattiin STT Triestestä Itävalta-Unkarista. Se valmistettiin 1880. Aluksen mitat olivat pituus 60,5, leveys 5,2 ja syväys 1,8 metriä. Sen aseistuksena oli kaksi 57 millimetrin (6 naulan) ja kaksi 37 millimetrin (1 naulan) tykkiä sekä kaksi konekivääriä. Aluksen miehistönä oli 30 miestä.


title: NMS Grivița

text: Alus palveli merikelpoisena koululaivana ja sen kohtalosta ei ole tietoa.


title: Antoine Ntalou

text: Antoine Ntalou (s. 28. huhtikuuta 1940) on kamerunilainen roomalaiskatolinen arkkipiispa. Hänet vihittiin papiksi 8. helmikuuta 1970 ja nimitettiin Yagouan hiippakunnan piispaksi 19. marraskuuta 1982. Piispaksi vihkiminen seurasi 13. maaliskuuta 1983. Pääkonsekraattorina toimi Donato Squicciarini, jota avustivat Christian Wiyghan Tumi ja André Wouking.


title: Antoine Ntalou

text: Ntalou siirtyi Garouan arkkipiispaksi saatuaan uuden nimityksen 23. tammikuuta 1992.


title: NMS Oltul

text: NMS Oltul () oli Romanian kuninkaallisen laivaston Oltul-luokan tykkivene.


title: NMS Oltul

text: Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.


title: NMS Oltul

text: Alus kuului Tonavan laivueeseen ja sen kohtalosta ei ole tietoa.


title: NMS Siretul

text: NMS Siretul () oli Romanian kuninkaallisen laivaston Oltul-luokan tykkivene.


title: NMS Siretul


title: NMS Siretul


title: NMS Bistrița

text: NMS Bistrița () oli Romanian kuninkaallisen laivaston Oltul-luokan tykkivene.


title: NMS Bistrița


title: NMS Bistrița


title: Emmanuel Bushu

text: Emmanuel Bushu (s. 31. heinäkuuta 1944) on kamerunilainen roomalaiskatolinen piispa. Hänet vihittiin papiksi 7. tammikuuta 1973 ja nimitettiin Yagouan hiippakunnan piispaksi 17. joulukuuta 1992. Piispaksi vihkiminen seurasi 25. maaliskuuta 1993. Pääkonsekraattorina toimi Santos Abril y Castelló, jota avustivat Antoine Ntalou ja Cornelius Fontem Esua.


title: Emmanuel Bushu

text: Bushu sai 30. marraskuuta 2006 nimityksen Buéan piispaksi, jonka virkaan hänet asetettiin 30. tammikuuta 2007.


title: Paini kesäolympialaisissa 1912 – kreikkalais-roomalaisen painin 60 kg

text: Kreikkalais-roomalaisen painin sarjaan 60 kg Tukholman olympiakisoissa 1912 osallistui 38 painijaa kolmestatoista maasta. Kilpailusta putosi kärsittyään kaksi tappiota. Kilpailut käytiin 6. -15. heinäkuuta.


text: Ruotsin Bruno Åkesson ei saapunut painimaan kolmannelle kierrokselle.


text: V=Voitto, H=Häviö. Vl=Voitto luovutuksella -=luovutus yms. L=Lepovuoro